CELEX: 32020R0878
Language: el
Date: 2020-06-18 00:00:00
Title: Κανονισμός (ΕΕ) 2020/878 της Επιτροπής της 18ης Ιουνίου 2020 για την τροποποίηση του παραρτήματος II του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (Κείμενο που παρουσιάζει ενδιαφέρον για τον ΕΟΧ)

26.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 203/28
               
            
         ΚΑΝΟΝΙΣΜΟΣ (ΕΕ) 2020/878 ΤΗΣ ΕΠΙΤΡΟΠΗΣ
         της 18ης Ιουνίου 2020
         για την τροποποίηση του παραρτήματος II του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1), και ιδίως το άρθρο 131,
         Εκτιμώντας τα ακόλουθα:
         
                     (1)
                  
                  
                     Το παράρτημα II του κανονισμού (ΕΚ) αριθ. 1907/2006 καθορίζει τις απαιτήσεις για τη σύνταξη των δελτίων δεδομένων ασφαλείας που χρησιμοποιούνται για την παροχή πληροφοριών σχετικά με τις χημικές ουσίες και τα μείγματά τους στην Ένωση.
                  
               
                     (2)
                  
                  
                     Την 1η Ιανουαρίου 2020 αρχίζει να ισχύει ο κανονισμός (ΕΕ) 2018/1881 της Επιτροπής (2) για την τροποποίηση των παραρτημάτων I, ΙΙΙ και VI έως XII του κανονισμού (ΕΚ) αριθ. 1907/2006. Ο κανονισμός (ΕΕ) 2018/1881 θεσπίζει ειδικές απαιτήσεις για τις νανομορφές των ουσιών. Καθώς οι πληροφορίες σχετικά με τις εν λόγω απαιτήσεις πρέπει να περιλαμβάνονται στα δελτία δεδομένων ασφαλείας, το παράρτημα II του κανονισμού (ΕΚ) αριθ. 1907/2006 θα πρέπει να τροποποιηθεί αναλόγως.
                  
               
                     (3)
                  
                  
                     Το Παγκοσμίως Εναρμονισμένο Σύστημα Ταξινόμησης και Επισήμανσης των Χημικών Προϊόντων (GHS), το οποίο εκπονήθηκε στο πλαίσιο των Ηνωμένων Εθνών, καθορίζει διεθνώς εναρμονισμένα κριτήρια για την ταξινόμηση και την επισήμανση των χημικών προϊόντων και κανόνες για τα δελτία δεδομένων ασφαλείας. Η Ένωση επιβεβαίωσε την πρόθεσή της να ενσωματώσει τα κριτήρια του GHS στο δίκαιό της.
                  
               
                     (4)
                  
                  
                     Τα μέσα που προβλέπονται από το GHS για την κοινοποίηση των κινδύνων ουσιών και μειγμάτων είναι οι ετικέτες και τα δελτία δεδομένων ασφαλείας. Οι διατάξεις του GHS για τα δελτία δεδομένων ασφαλείας περιλαμβάνονται στον κανονισμό (ΕΚ) αριθ. 1907/2006. Ως εκ τούτου, οι απαιτήσεις για τα δελτία δεδομένων ασφαλείας που ορίζονται στο παράρτημα II του κανονισμού (ΕΚ) αριθ. 1907/2006 θα πρέπει να προσαρμοστούν στους κανόνες για τα δελτία δεδομένων ασφαλείας με βάση την έκτη και την έβδομη αναθεώρηση του GHS.
                  
               
                     (5)
                  
                  
                     Με το παράρτημα VIII του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3) θα καταστεί δυνατόν, μεταξύ άλλων, o μοναδικός κωδικός ταυτοποίησης τύπου να αναγράφεται μόνο στο δελτίο δεδομένων ασφαλείας όσον αφορά τα επικίνδυνα μείγματα που διατίθενται για χρήση σε βιομηχανικές εγκαταστάσεις. Θα καταστεί επίσης υποχρεωτικό ο μοναδικός κωδικός ταυτοποίησης τύπου ορισμένων μειγμάτων, τα οποία δεν συσκευάζονται, να αναγράφεται στο δελτίο δεδομένων ασφαλείας. Για λόγους συνέπειας, το παράρτημα II του κανονισμού (ΕΚ) αριθ. 1907/2006 θα πρέπει να αντικατοπτρίζει τις αλλαγές αυτές και να υποδεικνύει τη θέση του μοναδικού κωδικού ταυτοποίησης στο δελτίο δεδομένων ασφαλείας.
                  
               
                     (6)
                  
                  
                     Σύμφωνα με την ανακοίνωση της Επιτροπής, της 7ης Νοεμβρίου 2018, με τίτλο «Προς ένα ολοκληρωμένο πλαίσιο της Ευρωπαϊκής Ένωσης για τους ενδοκρινικούς διαταράκτες» (4) η Επιτροπή αξιολογεί τρόπους βελτίωσης της επικοινωνίας σε όλη την αλυσίδα εφοδιασμού όσον αφορά τους ενδοκρινικούς διατάρακτες βάσει του κανονισμού (ΕΚ) αριθ. 1907/2006 στο πλαίσιο των εργασιών για τα δελτία δεδομένων ασφαλείας. Προσδιορίστηκε μια σειρά από ειδικές απαιτήσεις που αφορούν τα δελτία δεδομένων ασφαλείας όσον αφορά τις ουσίες και τα μείγματα με ιδιότητες ενδοκρινικής διαταραχής και, ως εκ τούτου, το παράρτημα II του εν λόγω κανονισμού θα πρέπει να τροποποιηθεί αναλόγως.
                  
               
                     (7)
                  
                  
                     Τα ειδικά όρια συγκέντρωσης, οι πολλαπλασιαστικοί συντελεστές και οι εκτιμήσεις της οξείας τοξικότητας που καθορίζονται σύμφωνα με τον κανονισμό (ΕΚ) αριθ. 1272/2008 είναι σημαντικά για την ασφαλή χρήση ουσιών και μειγμάτων και, ως εκ τούτου, θα πρέπει να αναγράφονται στα δελτία δεδομένων ασφαλείας, εάν είναι διαθέσιμα.
                  
               
                     (8)
                  
                  
                     Η επιβολή, στους οικονομικούς φορείς που έχουν ήδη καταρτίσει δελτία δεδομένων ασφαλείας, της υποχρέωσης να τα επικαιροποιήσουν αμέσως σύμφωνα με τις διατάξεις του παρόντος κανονισμού θα συνιστούσε δυσανάλογη επιβάρυνση. Επομένως, είναι σκόπιμο να επιτρέπεται στους οικονομικούς φορείς να συνεχίσουν να παρέχουν για ένα ορισμένο διάστημα τα δελτία δεδομένων ασφαλείας, σύμφωνα με τον κανονισμό (ΕΚ) αριθ. 1907/2006, όπως τροποποιήθηκε με τον κανονισμό (ΕΕ) 2015/830 της Επιτροπής (5). Η πρόβλεψη αυτή ισχύει με την επιφύλαξη της υποχρέωσης επικαιροποίησης των δελτίων δεδομένων ασφαλείας σύμφωνα με το άρθρο 31 παράγραφος 9 του κανονισμού (ΕΚ) αριθ. 1907/2006 και των περιπτώσεων στις οποίες ο μοναδικός κωδικός ταυτοποίησης τύπου προστίθεται στα δελτία δεδομένων ασφαλείας, όπως προβλέπεται στο τμήμα 5 του μέρους Α του παραρτήματος VIII του κανονισμού (ΕΚ) αριθ. 1272/2008.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 133 του κανονισμού (ΕΚ) αριθ. 1907/2006,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα II του κανονισμού (ΕΚ) αριθ. 1907/2006 αντικαθίσταται από το κείμενο του παραρτήματος του παρόντος κανονισμού.
         
         
            Άρθρο 2
            Κατά παρέκκλιση από το άρθρο 3, δελτία δεδομένων ασφαλείας που δεν συμμορφώνονται με το παράρτημα του παρόντος κανονισμού μπορούν να συνεχίσουν να παρέχονται έως τις 31 Δεκεμβρίου 2022.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 396 της 30.12.2006, σ. 1.
         
            (2)  Κανονισμός (ΕΕ) 2018/1881 της Επιτροπής, της 3ης Δεκεμβρίου 2018, για την τροποποίηση του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά τα παραρτήματα I, III,VI, VII, VIII, IX, X, XI και XII, ώστε να καλύπτει τις νανομορφές των ουσιών (ΕΕ L 308 της 4.12.2018, σ. 1).
         
            (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
         
            (4)  COM(2018)734
         
            (5)  Κανονισμός (ΕΕ) αριθ. 2015/830 της Επιτροπής, της 28ης Μαΐου 2015, για την τροποποίηση του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) (ΕΕ L 132 της 29.5.2015, σ. 8).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ II
                     
                        ΑΠΑΙΤΗΣΕΙΣ ΓΙΑ ΤΗ ΣΥΝΤΑΞΗ ΤΩΝ ΔΕΛΤΙΩΝ ΔΕΔΟΜΕΝΩΝ ΑΣΦΑΛΕΙΑΣ
                     
                     ΜΕΡΟΣ Α
                     0.1.   Εισαγωγή
                     
                     
                              
                                 0.1.1.
                              
                              
                                 Το παρόν παράρτημα ορίζει τις απαιτήσεις που πρέπει να τηρεί ο προμηθευτής για τη σύνταξη δελτίου δεδομένων ασφαλείας το οποίο παρέχεται για μια ουσία ή ένα μείγμα, σύμφωνα με το άρθρο 31.
                              
                           
                              
                                 0.1.2.
                              
                              
                                 Οι πληροφορίες που παρέχονται για τις ουσίες στο δελτίο δεδομένων ασφαλείας πρέπει να συμφωνούν με τις πληροφορίες που παρέχονται κατά την καταχώρισή τους και τις πληροφορίες που περιέχονται στην έκθεση χημικής ασφάλειας, όταν απαιτείται η υποβολή τέτοιας έκθεσης. Όταν έχει ολοκληρωθεί μια έκθεση χημικής ασφάλειας, το ή τα σχετικά σενάρια έκθεσης περιλαμβάνονται σε παράρτημα του δελτίου δεδομένων ασφαλείας.
                              
                           
                              
                                 0.1.3.
                              
                              
                                 Το δελτίο δεδομένων ασφαλείας αναφέρει σε κάθε σχετικό τμήμα του αν και ποιες διαφορετικές νανομορφές καλύπτει και συνδέει τις σχετικές πληροφορίες ασφαλείας με καθεμία από τις εν λόγω νανομορφές. Όπως ορίζεται στο παράρτημα VI, ο όρος «νανομορφή» στο παρόν παράρτημα αναφέρεται σε νανομορφή ή σε σύνολο παρόμοιων νανομορφών.
                              
                           0.2.   Γενικές απαιτήσεις για τη σύνταξη ενός δελτίου δεδομένων ασφαλείας
                     
                     
                              
                                 0.2.1.
                              
                              
                                 Το δελτίο δεδομένων ασφαλείας επιτρέπει στους χρήστες να λαμβάνουν τα αναγκαία μέτρα σχετικά με την προστασία της ανθρώπινης υγείας και της ασφάλειας στον χώρο εργασίας και την προστασία του περιβάλλοντος. Ο συντάκτης του δελτίου δεδομένων ασφαλείας λαμβάνει υπόψη του ότι ένα δελτίο δεδομένων ασφαλείας πρέπει να ενημερώνει το κοινό του για τους κινδύνους μιας ουσίας ή ενός μείγματος και να παρέχει πληροφορίες για την ασφαλή αποθήκευση, διακίνηση και απόρριψη της ουσίας ή του μείγματος.
                              
                           
                              
                                 0.2.2.
                              
                              
                                 Οι πληροφορίες που παρέχονται από τα δελτία δεδομένων ασφαλείας πρέπει επίσης να πληρούν τις απαιτήσεις της οδηγίας 98/24/ΕΚ. Ειδικότερα, τα δελτία δεδομένων ασφαλείας πρέπει να παρέχουν στους εργοδότες τη δυνατότητα να ελέγχουν αν υπάρχουν στον χώρο εργασίας επικίνδυνοι χημικοί παράγοντες και να αξιολογούν κάθε κίνδυνο που θα μπορούσε να προκύψει από τη χρήση τους για την υγεία και την ασφάλεια των εργαζομένων.
                              
                           
                              
                                 0.2.3.
                              
                              
                                 Οι πληροφορίες του δελτίου δεδομένων ασφαλείας πρέπει να παρέχονται με τρόπο σαφή και συνοπτικό. Το δελτίο δεδομένων ασφαλείας καταρτίζεται από αρμόδιο πρόσωπο, που λαμβάνει υπόψη του τις συγκεκριμένες ανάγκες των χρηστών προς τους οποίους απευθύνεται, εφόσον τους γνωρίζει. Οι προμηθευτές των ουσιών και των μειγμάτων μεριμνούν ώστε τα αρμόδια πρόσωπα να εκπαιδεύονται κατάλληλα, συμπεριλαμβανομένης της επιμόρφωσης.
                              
                           
                              
                                 0.2.4.
                              
                              
                                 Η γλώσσα που χρησιμοποιείται στο δελτίο δεδομένων ασφαλείας πρέπει να είναι απλή, σαφής και ακριβής και να αποφεύγει τις ιδιολέκτους (jargon), τα αρκτικόλεξα και τις συντομεύσεις. Δεν πρέπει να χρησιμοποιούνται φράσεις όπως «δύνανται να είναι επικίνδυνα», «καμία επίπτωση για την υγεία», «ασφαλή υπό τις περισσότερες συνθήκες χρήσης» ή «ακίνδυνα» ή άλλες φράσεις που υποδηλώνουν ότι η ουσία ή το μείγμα δεν είναι επικίνδυνο ή άλλες φράσεις που δεν συνάδουν με την ταξινόμηση της εν λόγω ουσίας ή μείγματος.
                              
                           
                              
                                 0.2.5.
                              
                              
                                 Η ημερομηνία σύνταξης του δελτίου δεδομένων ασφαλείας πρέπει να δίνεται στην πρώτη σελίδα. Όταν ένα δελτίο δεδομένων ασφαλείας έχει αναθεωρηθεί και η νέα, αναθεωρημένη έκδοση δίνεται στους αποδέκτες, πρέπει να εφιστάται η προσοχή του αποδέκτη στις αλλαγές στο τμήμα 16 του δελτίου δεδομένων ασφαλείας, εκτός αν οι αλλαγές αναφέρονται σε άλλο σημείο. Για τα αναθεωρημένα δελτία δεδομένων ασφαλείας πρέπει να εμφανίζεται στην πρώτη σελίδα η ημερομηνία σύνταξης, που αναφέρεται ως «Αναθεώρηση: (ημερομηνία)», καθώς επίσης ένα ή περισσότερα στοιχεία που υποδεικνύουν ποια έκδοση αντικαθίσταται, όπως ο αριθμός έκδοσης, ο αριθμός αναθεώρησης ή η νέα ημερομηνία.
                              
                           0.3.   Μορφή δελτίου δεδομένων ασφαλείας
                     
                     
                              
                                 0.3.1.
                              
                              
                                 Το δελτίο δεδομένων ασφαλείας δεν είναι ένα έγγραφο καθορισμένης έκτασης. Η έκταση του δελτίου δεδομένων ασφαλείας είναι ανάλογη του κινδύνου της ουσίας ή του μείγματος και των διαθέσιμων πληροφοριών.
                              
                           
                              
                                 0.3.2.
                              
                              
                                 Όλες οι σελίδες ενός δελτίου δεδομένων ασφαλείας, συμπεριλαμβανομένων οποιωνδήποτε παραρτημάτων, αριθμούνται και φέρουν είτε μια ένδειξη της έκτασης του δελτίου (όπως «σελίδα 1 από 3») είτε μια ένδειξη ότι ακολουθεί κάποια σελίδα (όπως «Συνεχίζεται στην επόμενη σελίδα» ή «Τέλος του δελτίου δεδομένων ασφαλείας»).
                              
                           0.4.   Περιεχόμενο δελτίου δεδομένων ασφαλείας
                     
                     Οι πληροφορίες που απαιτούνται από το παρόν παράρτημα περιλαμβάνονται στο δελτίο δεδομένων ασφαλείας, εφόσον συντρέχει περίπτωση και εφόσον είναι διαθέσιμες, στα σχετικά υποτμήματα που ορίζονται στο Μέρος B. Το δελτίο δεδομένων ασφαλείας δεν περιέχει κενά υποτμήματα.
                     0.5.   Άλλες απαιτήσεις πληροφοριών
                     
                     Σε ορισμένες περιπτώσεις ενδέχεται να είναι απαραίτητη η καταχώριση πρόσθετων σχετικών και διαθέσιμων πληροφοριών στα σχετικά υποτμήματα λόγω του ευρέος φάσματος ιδιοτήτων των ουσιών και των μειγμάτων.
                     Για την ικανοποίηση των αναγκών των ναυτικών και των λοιπών εργαζομένων στη χύδην μεταφορά επικίνδυνων εμπορευμάτων με σκάφη εσωτερικής ναυσιπλοΐας, θαλάσσιας ναυσιπλοΐας ή πλοία μεταφοράς φορτίου χύδην και δεξαμενόπλοια που υπόκεινται στους κανονισμούς του Διεθνούς Ναυτιλιακού Οργανισμού (ΙΜΟ) ή σε εθνικούς κανονισμούς απαιτούνται πρόσθετες πληροφορίες για την ασφάλεια και το περιβάλλον. Το υποτμήμα 14.7 συνιστά την καταχώριση βασικών πληροφοριών ταξινόμησης, όταν τα εν λόγω φορτία μεταφέρονται χύδην σύμφωνα με τις σχετικές πράξεις του ΙΜΟ. Επιπλέον, τα πλοία που μεταφέρουν χύδην πετρέλαιο ή μαζούτ, όπως ορίζονται στο παράρτημα I της σύμβασης MARPOL (1), ή τα πλοία ανεφοδιασμού μαζούτ πρέπει, πριν από τη φόρτωση, να διαθέτουν «δελτίο δεδομένων ασφάλειας υλικού» σύμφωνα με το ψήφισμα με τίτλο «Συστάσεις για δελτία δεδομένων υλικών ασφάλειας (MSDS) που εξέδωσε η Επιτροπή Ναυτιλιακής Ασφάλειας (MSC) του ΔΝΟ για το παράρτημα I της MARPOL “Φορτία πετρελαίου και μαζούτ”» [MSC. 286(86)]. Συνεπώς, για να υπάρχει ένα εναρμονισμένο δελτίο δεδομένων ασφαλείας για θαλάσσια και μη θαλάσσια χρήση, οι συμπληρωματικές διατάξεις του ψηφίσματος MSC. 286(86) μπορούν να περιλαμβάνονται στα δελτία δεδομένων ασφαλείας, κατά περίπτωση, για τη θαλάσσια μεταφορά φορτίων και καυσίμων πλοίων που υπάγονται στο παράρτημα I της MARPOL.
                     0.6.   Μονάδες
                     
                     Χρησιμοποιούνται οι μονάδες μέτρησης που ορίζονται στην οδηγία 80/181/ΕΟΚ του Συμβουλίου (2).
                     0.7.   Ειδικές περιπτώσεις
                     
                     Δελτία δεδομένων ασφαλείας απαιτούνται επίσης για τις ειδικές περιπτώσεις που αναφέρονται στην παράγραφο 1.3 του παραρτήματος I του κανονισμού (ΕΚ) αριθ. 1272/2008 για τις οποίες προβλέπονται παρεκκλίσεις από τις απαιτήσεις επισήμανσης.
                     1.   
                           ΤΜΗΜΑ 1: Προσδιορισμός ουσίας/μείγματος και εταιρείας/επιχείρησης
                        
                     
                     Στο εν λόγω τμήμα του δελτίου δεδομένων ασφαλείας περιγράφεται ο τρόπος προσδιορισμού της ουσίας ή του μείγματος και ο τρόπος αναγραφής, στο δελτίο δεδομένων ασφαλείας, των προσδιοριζόμενων σχετικών χρήσεων, του ονόματος του προμηθευτή της ουσίας ή του μείγματος και των στοιχείων επικοινωνίας του προμηθευτή της ουσίας ή του μείγματος, συμπεριλαμβανομένων των στοιχείων επικοινωνίας έκτακτης ανάγκης.
                     1.1.   Αναγνωριστικός κωδικός προϊόντος
                     
                     Ο αναγνωριστικός κωδικός προϊόντος παρέχεται σύμφωνα με το άρθρο 18 παράγραφος 2 του κανονισμού (ΕΚ) αριθ. 1272/2008 σε περίπτωση ουσίας και σύμφωνα με το άρθρο 18 παράγραφος 3 στοιχείο α) του κανονισμού (ΕΚ) αριθ. 1272/2008 σε περίπτωση μείγματος, και όπως αναγράφεται στην ετικέτα στην ή στις επίσημες γλώσσες του ή των κρατών μελών στην αγορά των οποίων διατίθεται η ουσία ή το μείγμα, εκτός αν το ή τα κράτη μέλη προβλέπουν διαφορετικά.
                     Για ουσίες που υπόκεινται σε καταχώριση, ο αναγνωριστικός κωδικός προϊόντος πρέπει να συμφωνεί με τον κωδικό που παρέχεται κατά την καταχώριση, ενώ πρέπει να αναγράφεται επίσης και ο αριθμός καταχώρισης που αποδίδεται δυνάμει του άρθρου 20 παράγραφος 3 του παρόντος κανονισμού. Μπορούν να παρέχονται πρόσθετοι αναγνωριστικοί κωδικοί, έστω κι αν δεν έχουν χρησιμοποιηθεί κατά την καταχώριση.
                     Χωρίς να θίγονται οι υποχρεώσεις των μεταγενέστερων χρηστών που ορίζονται στο άρθρο 39 του παρόντος κανονισμού, το τμήμα του αριθμού καταχώρισης που αναφέρεται στον μεμονωμένο καταχωρίζοντα μιας από κοινού υποβολής δύναται να παραλειφθεί από έναν προμηθευτή που είναι διανομέας ή μεταγενέστερος χρήστης, υπό την προϋπόθεση ότι:
                     
                                 α)
                              
                              
                                 ο εν λόγω προμηθευτής αναλαμβάνει την ευθύνη να παράσχει τον πλήρη αριθμό καταχώρισης, εφόσον του ζητηθεί για σκοπούς εφαρμογής της νομοθεσίας, ή, αν δεν διαθέτει τον πλήρη αριθμό καταχώρισης, να διαβιβάσει το αίτημα στον προμηθευτή του, σύμφωνα με το στοιχείο β)· και
                              
                           
                                 β)
                              
                              
                                 ο εν λόγω προμηθευτής παρέχει τον πλήρη αριθμό καταχώρισης στην αρμόδια Αρχή ελέγχου εφαρμογής της νομοθεσίας του κράτους μέλους (εφεξής «Αρχή ελέγχου εφαρμογής της νομοθεσίας») εντός 7 ημερών αφότου του ζητηθεί, είτε έχει λάβει το αίτημα απευθείας από την Αρχή ελέγχου εφαρμογής της νομοθεσίας είτε το αίτημα του έχει διαβιβαστεί από τον αποδέκτη του, ή, αν δεν διαθέτει τον πλήρη αριθμό καταχώρισης, ο εν λόγω προμηθευτής διαβιβάζει το αίτημα στον προμηθευτή του εντός 7 ημερών από την παραλαβή του και, ταυτόχρονα, ενημερώνει σχετικά την Αρχή ελέγχου εφαρμογής της νομοθεσίας.
                              
                           Μπορεί να παρέχεται ένα ενιαίο δελτίο δεδομένων ασφαλείας για την κάλυψη περισσότερων από μία ουσιών ή από ένα μειγμάτων, όταν οι πληροφορίες που περιέχονται στο εν λόγω δελτίο δεδομένων ασφαλείας πληρούν τις απαιτήσεις του παρόντος παραρτήματος για καθεμία από τις ουσίες ή για καθένα από τα μείγματα.
                     Όταν διαφορετικές μορφές μιας ουσίας καλύπτονται από ένα ενιαίο δελτίο δεδομένων ασφαλείας, οι σχετικές πληροφορίες περιλαμβάνονται με σαφή διευκρίνιση ως προς το ποιες πληροφορίες σχετίζονται με ποια μορφή. Εναλλακτικά, μπορεί να συντάσσεται χωριστό δελτίο δεδομένων ασφαλείας ανά μορφή ή ανά ομάδα μορφών.
                     Εάν το δελτίο δεδομένων ασφαλείας αφορά μία ή περισσότερες νανομορφές ή ουσίες που περιλαμβάνουν νανομορφές, αυτό επισημαίνεται με τη χρήση της λέξης «νανομορφή».
                     
                        Άλλα μέσα αναγνώρισης
                     
                     Μπορεί να παρέχονται άλλες ονομασίες ή συνώνυμα με τα οποία επισημαίνεται ή είναι ευρέως γνωστή η ουσία ή το μείγμα.
                     Εάν το μείγμα διαθέτει μοναδικό κωδικό ταυτοποίησης τύπου (UFI) σύμφωνα με το τμήμα 5 του μέρους Α του παραρτήματος VIII του κανονισμού (ΕΚ) αριθ. 1272/2008 και ο εν λόγω UFI αναφέρεται στο δελτίο δεδομένων ασφαλείας, τότε ο UFI αναγράφεται στο εν λόγω υποτμήμα.
                     1.2.   Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις
                     
                     Πρέπει να αναφέρεται τουλάχιστον μια σύντομη περιγραφή των προσδιοριζόμενων χρήσεων (για παράδειγμα, καθαρισμός δαπέδων ή βιομηχανική χρήση στην παραγωγή πολυμερών ή επαγγελματική χρήση σε καθαριστικά) που αφορούν τον/τους αποδέκτη/-τες της ουσίας ή μείγματος.
                     Ανάλογα με την περίπτωση, αναφέρονται οι χρήσεις οι οποίες αντενδείκνυνται σύμφωνα με τον προμηθευτή και οι λόγοι για τους οποίους αντενδείκνυνται. Ο κατάλογος αυτός δεν χρειάζεται να είναι εξαντλητικός.
                     Όπου απαιτείται έκθεση χημικής ασφάλειας, οι πληροφορίες στο εν λόγω υποτμήμα του δελτίου δεδομένων ασφαλείας είναι σύμφωνες με τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης από την έκθεση χημικής ασφάλειας που ορίζονται στο παράρτημα του δελτίου δεδομένων ασφαλείας.
                     1.3.   Στοιχεία του προμηθευτή του δελτίου δεδομένων ασφαλείας
                     
                     Πρέπει να προσδιορίζεται ο προμηθευτής του δελτίου δεδομένων ασφαλείας, είτε πρόκειται για τον παραγωγό, τον εισαγωγέα, τον μοναδικό αντιπρόσωπο, τον μεταγενέστερο χρήστη ή τον διανομέα. Αναφέρονται τόσο η πλήρης διεύθυνση και ο αριθμός τηλεφώνου του προμηθευτή, όσο και η ηλεκτρονική διεύθυνση του υπεύθυνου για το δελτίο δεδομένων ασφαλείας προσώπου.
                     Επιπλέον, αν ο προμηθευτής δεν βρίσκεται εντός του κράτους μέλους στην αγορά του οποίου διατίθεται η ουσία ή το μείγμα και έχει ορίσει κάποιον υπεύθυνο για το εν λόγω κράτος μέλος, πρέπει να αναφέρεται η πλήρης διεύθυνση και ο αριθμός τηλεφώνου του ατόμου αυτού.
                     Αν έχει οριστεί ένας μοναδικός αντιπρόσωπος, πρέπει να παρέχονται επίσης τα στοιχεία του μη ενωσιακού παραγωγού ή παρασκευαστή.
                     Για τους καταχωρίζοντες, τα στοιχεία σχετικά με τον προμηθευτή του δελτίου ασφάλειας δεδομένων και, εάν παρέχονται, τα στοιχεία σχετικά με τον προμηθευτή της ουσίας ή του μείγματος, πρέπει να είναι σύμφωνα με τα στοιχεία της ταυτότητας του παραγωγού, του εισαγωγέα ή του μοναδικού αντιπροσώπου που αναφέρονται στην καταχώριση.
                     1.4.   Αριθμός τηλεφώνου επείγουσας ανάγκης
                     
                     Πρέπει να παρέχονται τα στοιχεία των υπηρεσιών πληροφόρησης επείγουσας ανάγκης. Αν υπάρχει επίσημος συμβουλευτικός φορέας στο κράτος μέλος στο οποίο η ουσία ή το μείγμα διατίθεται στην αγορά [ο οποίος μπορεί να είναι ο φορέας που είναι υπεύθυνος για τη συγκέντρωση των σχετικών με την υγεία πληροφοριών ο οποίος αναφέρεται στο άρθρο 45 του κανονισμού (ΕΚ) αριθ. 1272/2008], δίνεται ο αριθμός τηλεφώνου του και μπορεί να επαρκεί. Αν η διαθεσιμότητα τέτοιων υπηρεσιών είναι περιορισμένη για οποιουσδήποτε λόγους, όπως ώρες λειτουργίας, ή αν υπάρχουν όρια για συγκεκριμένους τύπους πληροφοριών, αυτό πρέπει να αναφέρεται επακριβώς.
                     2.   
                           ΤΜΗΜΑ 2: Προσδιορισμός επικινδυνότητας
                        
                     
                     Στο εν λόγω τμήμα του δελτίου δεδομένων ασφαλείας περιγράφεται η επικινδυνότητα της ουσίας ή του μείγματος και καταγράφονται οι κατάλληλες πληροφορίες προειδοποίησης που σχετίζονται με την επικινδυνότητα αυτή.
                     2.1.   Ταξινόμηση της ουσίας ή του μείγματος
                     
                     Αναφέρεται η ταξινόμηση της ουσίας ή του μείγματος που προκύπτει από την εφαρμογή των κριτηρίων ταξινόμησης του κανονισμού (ΕΚ) αριθ. 1272/2008. Αν ο προμηθευτής έχει κοινοποιήσει πληροφορίες σχετικά με την ουσία στον κατάλογο ταξινόμησης και επισήμανσης, σύμφωνα με το άρθρο 40 του κανονισμού (ΕΚ) αριθ. 1272/2008, ή παρείχε τις πληροφορίες αυτές στο πλαίσιο της καταχώρισης βάσει του παρόντος κανονισμού, η ταξινόμηση που παρέχεται στο δελτίο δεδομένων ασφαλείας πρέπει να είναι η ίδια με την ταξινόμηση που παρέχεται στην εν λόγω κοινοποίηση ή καταχώριση.
                     Αν το μείγμα δεν πληροί τα κριτήρια ταξινόμησης σύμφωνα με τον κανονισμό (ΕΚ) αριθ. 1272/2008, αυτό πρέπει να αναφέρεται με σαφήνεια.
                     Οι πληροφορίες σχετικά με τις ουσίες του μείγματος παρέχονται στο υποτμήμα 3.2.
                     Αν η ταξινόμηση, συμπεριλαμβανομένων των δηλώσεων κινδύνου, δεν δηλώνεται αναλυτικά, γίνεται παραπομπή στο τμήμα 16, όπου παρουσιάζεται το πλήρες κείμενο κάθε ταξινόμησης, συμπεριλαμβανομένης της κάθε δήλωσης κινδύνου.
                     Περιγράφονται οι σπουδαιότερες δυσμενείς φυσικές συνέπειες και επιπτώσεις στην υγεία του ανθρώπου και το περιβάλλον σύμφωνα με τα τμήματα 9 έως 12 του δελτίου δεδομένων ασφαλείας, κατά τρόπον ώστε να δίνεται η δυνατότητα στους μη ειδικούς να προσδιορίζουν την επικινδυνότητα της ουσίας ή του μείγματος.
                     2.2.   Στοιχεία ετικέτας
                     
                     Βάσει της ταξινόμησης, αναφέρονται τουλάχιστον τα ακόλουθα στοιχεία στην ετικέτα σύμφωνα με τον κανονισμό (ΕΚ) αριθ. 1272/2008: εικονόγραμμα/εικονογράμματα κινδύνου, προειδοποιητική/-ές λέξη/λέξεις, δήλωση/δηλώσεις κινδύνου και δήλωση/δηλώσεις προφυλάξεων. Το έγχρωμο εικονόγραμμα που προβλέπεται στον κανονισμό (ΕΚ) αριθ. 1272/2008 μπορεί να αντικατασταθεί από μια γραφική αναπαράσταση του πλήρους εικονογράμματος κινδύνου σε μαύρο και άσπρο ή από μια γραφική αναπαράσταση μόνο του συμβόλου.
                     Αναφέρονται τα ισχύοντα στοιχεία της ετικέτας σύμφωνα με το άρθρο 25 παράγραφοι 1 έως 6 και το άρθρο 32 παράγραφος 6 του κανονισμού (ΕΚ) αριθ. 1272/2008.
                     2.3.   Άλλοι κίνδυνοι
                     
                     Παρέχονται πληροφορίες σχετικά με το κατά πόσον η ουσία πληροί τα κριτήρια σχετικά με ουσίες που είναι ανθεκτικές, βιοσυσσωρεύσιμες και τοξικές ή άκρως ανθεκτικές και άκρως βιοσυσσωρεύσιμες σύμφωνα με το παράρτημα XIII, το κατά πόσον η ουσία έχει περιληφθεί στον κατάλογο που καταρτίστηκε σύμφωνα με το άρθρο 59 παράγραφος 1 για ουσίες που έχουν ιδιότητες ενδοκρινικής διαταραχής, και το κατά πόσον η ουσία προσδιορίστηκε ως ουσία με ιδιότητες ενδοκρινικού διαταράκτη σύμφωνα με τα κριτήρια που καθορίζονται στον κατ’ εξουσιοδότηση κανονισμό (ΕΕ) 2017/2100 της Επιτροπής (3) ή στον κανονισμό (ΕΕ) 2018/605 της Επιτροπής (4). Όσον αφορά τα μείγματα, παρέχονται πληροφορίες για κάθε τέτοια ουσία που περιέχεται στο μείγμα σε συγκέντρωση ίση ή μεγαλύτερη από 0,1 % κατά βάρος.
                     Παρέχονται πληροφορίες για άλλους τύπους επικινδυνότητας που δεν συνεπάγονται ταξινόμηση, αλλά οι οποίοι δύνανται να συμβάλουν στη συνολική επικινδυνότητα της ουσίας ή του μείγματος, όπως ο σχηματισμός στοιχείων ρύπανσης του αέρα κατά τη σκλήρυνση ή την επεξεργασία, η δημιουργία σκόνης, οι εκρηκτικές ιδιότητες που δεν πληρούν τα κριτήρια ταξινόμησης του μέρους 2 τμήμα 2.1 του παραρτήματος I του κανονισμού (ΕΚ) αριθ. 1272/2008, η επικινδυνότητα λόγω έκρηξης σκόνης, η αλληλοευαισθητοποίηση, η ασφυξία, το πάγωμα, η έντονη οσμή ή γεύση ή οι περιβαλλοντικές επιπτώσεις, όπως η επικινδυνότητα για τους οργανισμούς του εδάφους, ή η δυνατότητα φωτοχημικής δημιουργίας όζοντος. Η δήλωση «Μπορεί να σχηματίσει εύφλεκτο μείγμα σκόνης-αέρα αν διασπαρεί» είναι σκόπιμη στην περίπτωση επικινδυνότητας έκρηξης σκόνης.
                     3.   
                           ΤΜΗΜΑ 3: Σύνθεση/πληροφορίες για τα συστατικά
                        
                     
                     Στο εν λόγω τμήμα του δελτίου δεδομένων ασφαλείας περιγράφεται η χημική ταυτότητα του ή των συστατικών της ουσίας ή του μείγματος, συμπεριλαμβανομένων των προσμείξεων και των σταθεροποιητών, όπως παρατίθενται κατωτέρω. Αναφέρονται οι κατάλληλες και διαθέσιμες πληροφορίες ασφαλείας σχετικά με τη χημεία των επιφανειών.
                     3.1.   Ουσίες
                     
                     Η χημική ταυτότητα του κύριου συστατικού της ουσίας παρέχεται με την αναφορά τουλάχιστον του αναγνωριστικού κωδικού προϊόντος ή ενός από τα άλλα αναγνωριστικά μέσα που αναφέρονται στο υποτμήμα 1.1.
                     Η χημική ταυτότητα οποιασδήποτε πρόσμειξης, σταθεροποιητή ή μεμονωμένου συστατικού πλην του κύριου, που ταξινομείται αυτόνομα και συμβάλλει στην ταξινόμηση της ουσίας, αναφέρεται ως εξής:
                     
                                 α)
                              
                              
                                 αναγνωριστικός κωδικός προϊόντος σύμφωνα με το άρθρο 18 παράγραφος 2 του κανονισμού (ΕΚ) αριθ. 1272/2008·
                              
                           
                                 β)
                              
                              
                                 αν ο αναγνωριστικός κωδικός προϊόντος δεν είναι διαθέσιμος, μία από τις υπόλοιπες ονομασίες (συνήθης ονομασία, εμπορική ονομασία, συντόμευση) ή αναγνωριστικούς αριθμούς.
                              
                           Αναφέρονται, εάν είναι διαθέσιμα, το ειδικό όριο συγκέντρωσης, ο συντελεστής Μ και η εκτίμηση οξείας τοξικότητας για ουσίες που περιλαμβάνονται στο μέρος 3 του παραρτήματος VI του κανονισμού (ΕΚ) αριθ. 1272/2008 ή προσδιορίζονται σύμφωνα με το παράρτημα I του ιδίου κανονισμού.
                     Εάν η ουσία έχει καταχωριστεί και καλύπτει νανομορφή, αναφέρονται τα χαρακτηριστικά των σωματιδίων που προσδιορίζουν τη νανομορφή, όπως περιγράφεται στο παράρτημα VI.
                     Εάν η ουσία δεν έχει καταχωριστεί, αλλά το δελτίο δεδομένων ασφαλείας καλύπτει τις νανομορφές, και τα χαρακτηριστικά των σωματιδίων των εν λόγω νανομορφών επηρεάζουν την ασφάλεια της ουσίας, αναφέρονται τα εν λόγω χαρακτηριστικά.
                     Οι προμηθευτές ουσιών δύνανται να επιλέξουν να αναφέρουν επιπλέον όλα τα συστατικά, συμπεριλαμβανομένων των μη ταξινομημένων.
                     Το υποτμήμα αυτό δύναται να χρησιμοποιηθεί επίσης για την παροχή πληροφοριών για πολυσυστατικές ουσίες.
                     3.2.   Μείγματα
                     
                     Για όλες τουλάχιστον τις ουσίες που αναφέρονται στα σημεία 3.2.1 ή 3.2.2, πρέπει να παρέχονται ο αναγνωριστικός κωδικός προϊόντος, η συγκέντρωση ή το φάσμα συγκεντρώσεών τους και οι ταξινομήσεις. Οι προμηθευτές μειγμάτων δύνανται να επιλέξουν να αναφέρουν επιπλέον όλες τις ουσίες που περιέχονται στο μείγμα, συμπεριλαμβανομένων των ουσιών που δεν πληρούν τα κριτήρια ταξινόμησης. Οι πληροφορίες αυτές δίνουν στον αποδέκτη τη δυνατότητα άμεσου προσδιορισμού της επικινδυνότητας των ουσιών στο μείγμα. Η επικινδυνότητα του ίδιου του μείγματος αναφέρεται στο τμήμα 2.
                     Οι συγκεντρώσεις των ουσιών σε ένα μείγμα περιγράφονται είτε ως:
                     
                                 α)
                              
                              
                                 ακριβή ποσοστά κατά φθίνουσα τάξη κατά μάζα ή όγκο, αν είναι τεχνικά εφικτό·
                              
                           
                                 β)
                              
                              
                                 εύρη ποσοστών κατά φθίνουσα τάξη κατά μάζα ή όγκο, αν είναι τεχνικά εφικτό.
                              
                           Κατά τη χρήση ενός εύρους ποσοστών, εάν δεν διατίθενται οι επιδράσεις του μείγματος ως σύνολο, η επικινδυνότητα για την υγεία και το περιβάλλον περιγράφει τις επιδράσεις της υψηλότερης συγκέντρωσης κάθε συστατικού.
                     Αν διατίθενται οι επιδράσεις του μείγματος ως σύνολο, η ταξινόμηση που καθορίζεται από τις πληροφορίες αυτές περιλαμβάνεται στο τμήμα 2.
                     Αν επιτρέπεται η χρήση εναλλακτικής χημικής ονομασίας σύμφωνα με το άρθρο 24 του κανονισμού (ΕΚ) αριθ. 1272/2008, μπορεί να χρησιμοποιείται η ονομασία αυτή.
                     
                              
                                 3.2.1.
                              
                              
                                 Αν ένα μείγμα πληροί τα κριτήρια ταξινόμησης σύμφωνα με τον κανονισμό (ΕΚ) αριθ. 1272/2008, αναφέρονται οι ακόλουθες ουσίες (βλέπε επίσης πίνακα 1.1) καθώς επίσης η συγκέντρωση ή το εύρος συγκεντρώσεών τους στο μείγμα:
                                 
                                             α)
                                          
                                          
                                             ουσίες που παρουσιάζουν επικινδυνότητα για την υγεία ή το περιβάλλον κατά την έννοια του κανονισμού (ΕΚ) αριθ. 1272/2008, αν οι ουσίες αυτές απαντούν σε συγκεντρώσεις ίσες ή μεγαλύτερες από τη χαμηλότερη από τις ακόλουθες:
                                             
                                                         i)
                                                      
                                                      
                                                         τις γενικές τιμές διαχωρισμού που ορίζονται στον πίνακα 1.1 του παραρτήματος I του κανονισμού (ΕΚ) αριθ. 1272/2008·
                                                      
                                                   
                                                         ii)
                                                      
                                                      
                                                         τα γενικά όρια συγκέντρωσης που παρέχονται στα μέρη 3 έως 5 του παραρτήματος I του κανονισμού (ΕΚ) αριθ. 1272/2008, λαμβανομένων υπόψη των συγκεντρώσεων που ορίζονται στις σημειώσεις ορισμένων πινάκων στο μέρος 3 σε σχέση με την υποχρέωση κατάρτισης δελτίου δεδομένων ασφαλείας για το μείγμα έπειτα από σχετική αίτηση, και για επικινδυνότητα από αναρρόφηση [τμήμα 3.10 του παραρτήματος I του κανονισμού (ΕΚ) αριθ. 1272/2008] ≥ 1 %·
                                                      
                                                   
                                                         iii)
                                                      
                                                      
                                                         τα ειδικά όρια συγκέντρωσης που παρέχονται στο μέρος 3 του παραρτήματος VI του κανονισμού (ΕΚ) αριθ. 1272/2008·
                                                      
                                                   
                                                         iv)
                                                      
                                                      
                                                         αν στο μέρος 3 του παραρτήματος VI του κανονισμού (ΕΚ) αριθ. 1272/2008 δίνεται συντελεστής M, η γενική τιμή διαχωρισμού στον πίνακα 1.1 του παραρτήματος I του συγκεκριμένου κανονισμού, προσαρμοσμένη βάσει του υπολογισμού που ορίζεται στο τμήμα 4.1 του παραρτήματος I του συγκεκριμένου κανονισμού·
                                                      
                                                   
                                                         v)
                                                      
                                                      
                                                         τα ειδικά όρια συγκέντρωσης που αναφέρονται στον κατάλογο ταξινόμησης και επισήμανσης σύμφωνα με τον κανονισμό (ΕΚ) αριθ. 1272/2008·
                                                      
                                                   
                                                         vi)
                                                      
                                                      
                                                         το ένα δέκατο του ειδικού ορίου συγκέντρωσης για ουσία που ταξινομείται ως ευαισθητοποιητική του δέρματος ή ευαισθητοποιητική της αναπνευστικής οδού με ειδικό όριο συγκέντρωσης·
                                                      
                                                   
                                                         vii)
                                                      
                                                      
                                                         τα όρια συγκέντρωσης που ορίζονται στο παράρτημα II του κανονισμού (ΕΚ) αριθ. 1272/2008·
                                                      
                                                   
                                                         viii)
                                                      
                                                      
                                                         αν στον κατάλογο ταξινόμησης και επισήμανσης σύμφωνα με τον κανονισμό (ΕΚ) αριθ. 1272/2008 δίνεται συντελεστής M, η γενική τιμή διαχωρισμού στον πίνακα 1.1 του παραρτήματος I του συγκεκριμένου κανονισμού, προσαρμοσμένη βάσει του υπολογισμού που ορίζεται στο τμήμα 4.1 του παραρτήματος I του συγκεκριμένου κανονισμού·
                                                      
                                                   
                                       
                                             β)
                                          
                                          
                                             ουσίες για τις οποίες υπάρχουν ενωσιακά όρια έκθεσης στον χώρο εργασίας, και οι οποίες δεν περιλαμβάνονται ήδη στο στοιχείο α)·
                                          
                                       
                                             γ)
                                          
                                          
                                             εφόσον η συγκέντρωση επιμέρους ουσίας είναι ίση ή μεγαλύτερη από 0,1 %, ουσίες που πληρούν οποιοδήποτε από τα ακόλουθα κριτήρια:
                                             
                                                         —
                                                      
                                                      
                                                         ουσίες που είναι ανθεκτικές, βιοσυσσωρεύσιμες και τοξικές ή άκρως ανθεκτικές και άκρως βιοσυσσωρεύσιμες σύμφωνα με τα κριτήρια του παραρτήματος XIII,
                                                      
                                                   
                                                         —
                                                      
                                                      
                                                         ουσίες που περιλαμβάνονται στον κατάλογο που καταρτίζεται σύμφωνα με το άρθρο 59 παράγραφος 1 για λόγους άλλους από τους κινδύνους που αναφέρονται στο στοιχείο α) του παρόντος υποτμήματος, όπως οι ιδιότητες ενδοκρινικής διαταραχής,
                                                      
                                                   
                                                         —
                                                      
                                                      
                                                         ουσίες που προσδιορίζονται ως ουσίες που έχουν ιδιότητες ενδοκρινικής διαταραχής σύμφωνα με τα κριτήρια που ορίζονται στον κατ’ εξουσιοδότηση κανονισμό (ΕΕ) 2017/2100 ή τον κανονισμό (ΕΕ) 2018/605.
                                                      
                                                   
                                                Πίνακας 1.1
                                             
                                             
                                                Κατάλογος κλάσεων κινδύνου, κατηγοριών κινδύνου και ορίων συγκέντρωσης για τα οποία μια ουσία αναφέρεται ως ουσία σε μείγμα στο υποτμήμα 3.2.1.
                                             
                                             
                                                         Κλάση και κατηγορία κινδύνου
                                                      
                                                      
                                                         Όριο συγκέντρωσης (%)
                                                      
                                                   
                                                         Οξεία τοξικότητα, κατηγορία 1, 2 και 3
                                                      
                                                      
                                                         ≥ 0,1
                                                      
                                                   
                                                         Οξεία τοξικότητα, κατηγορία 4
                                                      
                                                      
                                                         ≥ 1
                                                      
                                                   
                                                         Διάβρωση/ερεθισμός του δέρματος, κατηγορία 1, κατηγορίες 1A, 1B, 1C, και κατηγορία 2
                                                      
                                                      
                                                         ≥ 1
                                                      
                                                   
                                                         Σοβαρή οφθαλμική βλάβη/ερεθισμός των οφθαλμών, κατηγορία 1 και 2
                                                      
                                                      
                                                         ≥ 1
                                                      
                                                   
                                                         Ευαισθητοποίηση του αναπνευστικού συστήματος, κατηγορία 1 ή κατηγορία 1Β
                                                      
                                                      
                                                         ≥ 0,1
                                                      
                                                   
                                                         Ευαισθητοποίηση του αναπνευστικού συστήματος, κατηγορία 1Α
                                                      
                                                      
                                                         ≥ 0,01
                                                      
                                                   
                                                         Ευαισθητοποίηση δέρματος, κατηγορία 1 ή κατηγορία 1Β
                                                      
                                                      
                                                         ≥ 0,1
                                                      
                                                   
                                                         Ευαισθητοποίηση δέρματος, κατηγορία 1Α
                                                      
                                                      
                                                         ≥ 0,01
                                                      
                                                   
                                                         Μεταλλαξιγένεση γεννητικών κυττάρων, κατηγορία 1A και 1B
                                                      
                                                      
                                                         ≥ 0,1
                                                      
                                                   
                                                         Μεταλλαξιγένεση γεννητικών κυττάρων, κατηγορία 2
                                                      
                                                      
                                                         ≥ 1
                                                      
                                                   
                                                         Καρκινογένεση, κατηγορία 1A, 1B και 2
                                                      
                                                      
                                                         ≥ 0,1
                                                      
                                                   
                                                         Τοξικότητα για την αναπαραγωγή, κατηγορία 1A, 1B, 2 και επιπτώσεις στη γαλουχία ή μέσω της γαλουχίας
                                                      
                                                      
                                                         ≥ 0,1
                                                      
                                                   
                                                         Ειδική τοξικότητα στα όργανα-στόχους (STOT) — εφάπαξ έκθεση, κατηγορία 1, 2 και 3
                                                      
                                                      
                                                         ≥ 1
                                                      
                                                   
                                                         Ειδική τοξικότητα στα όργανα-στόχους (STOT) – επανειλημμένη έκθεση, κατηγορία 1 και 2
                                                      
                                                      
                                                         ≥ 1
                                                      
                                                   
                                                         Τοξικότητα από αναρρόφηση
                                                      
                                                      
                                                         ≥ 1
                                                      
                                                   
                                                         Επικινδυνότητα για το υδάτινο περιβάλλον — Οξεία, κατηγορία 1
                                                      
                                                      
                                                         ≥ 0,1
                                                      
                                                   
                                                         Επικινδυνότητα για το υδάτινο περιβάλλον — Χρόνια, κατηγορία 1
                                                      
                                                      
                                                         ≥ 0,1
                                                      
                                                   
                                                         Επικινδυνότητα για το υδάτινο περιβάλλον — Χρόνια, κατηγορία 2, 3 και 4
                                                      
                                                      
                                                         ≥ 1
                                                      
                                                   
                                                         Επικινδυνότητα για το στρώμα του όζοντος
                                                      
                                                      
                                                         ≥ 0,1
                                                      
                                                   
                                       
                           
                              
                                 3.2.2.
                              
                              
                                 Αν ένα μείγμα δεν πληροί τα κριτήρια ταξινόμησης σύμφωνα με τον κανονισμό (ΕΚ) αριθ. 1272/2008, αναφέρονται οι ουσίες που απαντούν σε επιμέρους συγκέντρωση ίση ή μεγαλύτερη από τις ακόλουθες συγκεντρώσεις, μαζί με τη συγκέντρωσή τους ή το φάσμα συγκεντρώσεών τους:
                                 
                                             α)
                                          
                                          
                                             1 % κατά βάρος για τα μη αέρια μείγματα και 0,2 % κατ’ όγκο για τα αέρια μείγματα για:
                                             
                                                         i)
                                                      
                                                      
                                                         ουσίες που παρουσιάζουν επικινδυνότητα για την υγεία ή το περιβάλλον κατά την έννοια του κανονισμού (ΕΚ) αριθ. 1272/2008· ή
                                                      
                                                   
                                                         ii)
                                                      
                                                      
                                                         ουσίες για τις οποίες έχουν καθοριστεί ενωσιακά όρια έκθεσης στον χώρο εργασίας·
                                                      
                                                   
                                       
                                             β)
                                          
                                          
                                             0,1 % κατά βάρος για ουσίες που πληρούν οποιοδήποτε από τα ακόλουθα κριτήρια:
                                             
                                                         —
                                                      
                                                      
                                                         ουσίες που είναι ανθεκτικές, βιοσυσσωρεύσιμες και τοξικές βάσει των κριτηρίων που καθορίζονται στο παράρτημα XIII,
                                                      
                                                   
                                                         —
                                                      
                                                      
                                                         ουσίες που είναι άκρως ανθεκτικές και άκρως βιοσυσσωρεύσιμες, βάσει των κριτηρίων που καθορίζονται στο παράρτημα XIII,
                                                      
                                                   
                                                         —
                                                      
                                                      
                                                         ουσίες που περιλαμβάνονται στον κατάλογο που καταρτίζεται σύμφωνα με το άρθρο 59 παράγραφος 1 για λόγους άλλους από τους κινδύνους που αναφέρονται στο στοιχείο α) του παρόντος υποτμήματος, όπως οι ιδιότητες ενδοκρινικής διαταραχής,
                                                      
                                                   
                                                         —
                                                      
                                                      
                                                         ουσίες που προσδιορίζονται ως ουσίες που έχουν ιδιότητες ενδοκρινικού διαταράκτη σύμφωνα με τα κριτήρια που ορίζονται στον κατ’ εξουσιοδότηση κανονισμό (ΕΕ) 2017/2100 ή τον κανονισμό (ΕΕ) 2018/605.
                                                      
                                                   
                                       
                                             γ)
                                          
                                          
                                             0,1 % ουσίας που έχει ταξινομηθεί ως ευαισθητοποιητική του δέρματος κατηγορίας 1, 1B, ευαισθητοποιητική του αναπνευστικού συστήματος κατηγορίας 1, 1Β, ή καρκινογόνος κατηγορίας 2·
                                          
                                       
                                             δ)
                                          
                                          
                                             0,01 % ουσίας που έχει ταξινομηθεί ως ευαισθητοποιητική του δέρματος κατηγορίας 1A ή ευαισθητοποιητική του αναπνευστικού συστήματος κατηγορίας 1A·
                                          
                                       
                                             ε)
                                          
                                          
                                             το ένα δέκατο του ειδικού ορίου συγκέντρωσης για ουσία που ταξινομείται ως ευαισθητοποιητική του δέρματος ή ευαισθητοποιητική του αναπνευστικού συστήματος με ειδικό όριο συγκέντρωσης·
                                          
                                       
                                             στ)
                                          
                                          
                                             0,1 % μιας ουσίας που έχει ταξινομηθεί ως τοξική για την αναπαραγωγή των κατηγοριών 1A, 1B ή 2, ή ως ουσία με επιπτώσεις στη γαλουχία ή μέσω της γαλουχίας.
                                          
                                       
                           
                              
                                 3.2.3.
                              
                              
                                 Για τις ουσίες που αναφέρονται στο υποτμήμα 3.2.:
                                 
                                             —
                                          
                                          
                                             η ταξινόμηση της ουσίας σύμφωνα με τον κανονισμό (ΕΚ) αριθ. 1272/2008, συμπεριλαμβανομένων της ή των κατηγοριών κινδύνων και του ή των κωδικών κατηγοριών, όπως αναφέρονται στον πίνακα 1.1 του παραρτήματος VI του κανονισμού αυτού, καθώς και οι δηλώσεις κινδύνου και οι συμπληρωματικές δηλώσεις κινδύνου. Οι δηλώσεις κινδύνου και οι συμπληρωματικές δηλώσεις κινδύνου δεν χρειάζεται να αναγράφονται πλήρως στο σημείο αυτό. Οι κωδικοί τους αρκούν. Στις περιπτώσεις που δεν αναγράφονται πλήρως, γίνεται παραπομπή στο τμήμα 16, όπου αναγράφεται το πλήρες κείμενο κάθε σχετικής δήλωσης κινδύνου. Αν μια ουσία δεν ανταποκρίνεται στα κριτήρια ταξινόμησης, αναγράφεται ο λόγος αναφοράς της ουσίας αυτής στο υποτμήμα 3.2, όπως «μη ταξινομημένη ουσία αΑαΒ» ή «ουσία για την οποία υπάρχει ενωσιακό όριο έκθεσης στον χώρο εργασίας».
                                          
                                       
                                             —
                                          
                                          
                                             αναφέρονται, εάν είναι διαθέσιμα, το ειδικό όριο συγκέντρωσης, ο συντελεστής Μ και η εκτίμηση οξείας τοξικότητας για την ουσία στο μέρος 3 του παραρτήματος VI του κανονισμού (ΕΚ) αριθ. 1272/2008 ή όπως καθορίζονται σύμφωνα με το παράρτημα I του ιδίου κανονισμού.
                                          
                                       
                                             —
                                          
                                          
                                             εάν η ουσία που χρησιμοποιείται στο μείγμα είναι σε νανομορφή και η ίδια έχει καταχωριστεί ή εξετάζεται στην έκθεση χημικής ασφάλειας για μεταγενέστερους χρήστες, αναφέρονται τα χαρακτηριστικά των σωματιδίων που προσδιορίζουν τη νανομορφή, όπως περιγράφεται στο παράρτημα VI. Εάν η ουσία, όπως χρησιμοποιείται στο μείγμα, είναι σε νανομορφή, αλλά δεν έχει καταχωριστεί ή δεν εξετάζεται στην έκθεση χημικής ασφάλειας για μεταγενέστερους χρήστες, αναφέρονται τα χαρακτηριστικά των σωματιδίων που επηρεάζουν την ασφάλεια του μείγματος.
                                          
                                       
                           
                              
                                 3.2.4.
                              
                              
                                 Για τις ουσίες που αναφέρονται στο υποτμήμα 3.2 δίνεται η ονομασία και ο αριθμός καταχώρισης, αν υπάρχει, όπως αποδίδονται δυνάμει του άρθρου 20 παράγραφος 3 του παρόντος κανονισμού.
                                 Χωρίς να θίγονται οι υποχρεώσεις των μεταγενέστερων χρηστών που ορίζονται στο άρθρο 39 του παρόντος κανονισμού, το τμήμα του αριθμού καταχώρισης που αναφέρεται στον μεμονωμένο καταχωρίζοντα μιας από κοινού υποβολής δύναται να παραλείπεται από τον προμηθευτή του μείγματος, υπό την προϋπόθεση ότι:
                                 
                                             α)
                                          
                                          
                                             ο εν λόγω προμηθευτής αναλαμβάνει την ευθύνη να παράσχει τον πλήρη αριθμό καταχώρισης, εφόσον του ζητηθεί για σκοπούς εφαρμογής της νομοθεσίας, ή, αν δεν διαθέτει τον πλήρη αριθμό καταχώρισης, να διαβιβάσει το αίτημα στον προμηθευτή του, σύμφωνα με το στοιχείο β)· και
                                          
                                       
                                             β)
                                          
                                          
                                             ο εν λόγω προμηθευτής παρέχει τον πλήρη αριθμό καταχώρισης στην αρμόδια Αρχή ελέγχου εφαρμογής της νομοθεσίας του κράτους μέλους (εφεξής «Αρχή ελέγχου εφαρμογής της νομοθεσίας») εντός επτά ημερών αφότου του ζητηθεί, είτε έχει λάβει το αίτημα απευθείας από την Αρχή ελέγχου εφαρμογής της νομοθεσίας είτε το αίτημα του έχει διαβιβαστεί από τον αποδέκτη του, ή, αν δεν διαθέτει τον πλήρη αριθμό καταχώρισης, ο εν λόγω προμηθευτής διαβιβάζει το αίτημα στον προμηθευτή του εντός επτά ημερών από την παραλαβή του και, ταυτόχρονα, ενημερώνει σχετικά την Αρχή ελέγχου εφαρμογής της νομοθεσίας.
                                          
                                       Εφόσον υπάρχει, δίνεται ο αριθμός ΕΚ σύμφωνα με τον κανονισμό (ΕΚ) αριθ. 1272/2008. Δύνανται επίσης να δοθούν ο αριθμός CAS και η ονομασία IUPAC (αν υπάρχουν).
                                 Για τις ουσίες που αναφέρονται στο παρόν υποτμήμα με εναλλακτική χημική ονομασία, σύμφωνα με το άρθρο 24 του κανονισμού (ΕΚ) αριθ. 1272/2008, ο αριθμός καταχώρισης, ο αριθμός ΕΚ και οι υπόλοιποι ακριβείς χημικοί αναγνωριστικοί κωδικοί δεν είναι απαραίτητοι.
                              
                           4.   
                           ΤΜΗΜΑ 4: Μέτρα πρώτων βοηθειών
                        
                     
                     Στο εν λόγω τμήμα του δελτίου δεδομένων ασφαλείας περιγράφεται η αρχική περίθαλψη κατά τρόπο που να μπορεί να γίνει κατανοητή και να παρασχεθεί από μη εκπαιδευμένο άτομο χωρίς τη χρήση εξοπλισμού υψηλής τεχνολογίας και χωρίς να υπάρχει ευρεία επιλογή φαρμάκων. Αν απαιτείται ιατρική παρακολούθηση, αυτό αναφέρεται στις οδηγίες με επισήμανση και του επείγοντος χαρακτήρα της περίπτωσης.
                     4.1.   Περιγραφή μέτρων πρώτων βοηθειών
                     
                     
                              
                                 4.1.1.
                              
                              
                                 Παρέχονται οδηγίες πρώτων βοηθειών για κάθε σχετική οδό έκθεσης. Χρησιμοποιούνται υποκατηγορίες που υποδεικνύουν τη διαδικασία για κάθε οδό, δηλαδή εισπνοή, επαφή με το δέρμα και τα μάτια και κατάποση.
                              
                           
                              
                                 4.1.2.
                              
                              
                                 Πρέπει να δίνονται οδηγίες σχετικά με το αν:
                                 
                                             α)
                                          
                                          
                                             απαιτείται άμεση ιατρική φροντίδα και αν μετά την έκθεση είναι δυνατόν να αναμένονται μεταγενέστερες επιδράσεις·
                                          
                                       
                                             β)
                                          
                                          
                                             συνιστάται μετακίνηση του εκτεθειμένου ατόμου από την περιοχή σε σημείο με καθαρό αέρα·
                                          
                                       
                                             γ)
                                          
                                          
                                             συνιστάται αφαίρεση και επεξεργασία του ρουχισμού και της υπόδησης του ατόμου και
                                          
                                       
                                             δ)
                                          
                                          
                                             συνιστάται ατομικός προστατευτικός εξοπλισμός για τα άτομα που προσφέρουν τις πρώτες βοήθειες.
                                          
                                       
                           4.2.   Σημαντικότερα συμπτώματα και επιδράσεις, άμεσες ή μεταγενέστερες
                     
                     Δίνονται σύντομες συνοπτικές πληροφορίες για τα σημαντικότερα συμπτώματα και τις επιδράσεις, άμεσες ή μεταγενέστερες, της έκθεσης.
                     4.3.   Ένδειξη οποιασδήποτε απαιτούμενης άμεσης ιατρικής φροντίδας και ειδικής θεραπείας
                     
                     Εφόσον συντρέχει περίπτωση, παρέχονται πληροφορίες σχετικά με τις κλινικές εξετάσεις και την ιατρική παρακολούθηση για μεταγενέστερες επιδράσεις, συγκεκριμένες πληροφορίες για τα αντίδοτα (εφόσον είναι γνωστά) και τις αντενδείξεις.
                     Για ορισμένες ουσίες ή μείγματα, είναι σημαντικό να σημειωθεί ότι διατίθενται ειδικά μέσα για την παροχή ειδικής και άμεσης θεραπείας στον χώρο εργασίας.
                     5.   
                           ΤΜΗΜΑ 5: Μέτρα για την καταπολέμηση της πυρκαγιάς
                        
                     
                     Στο εν λόγω τμήμα του δελτίου δεδομένων ασφαλείας περιγράφονται οι απαιτήσεις για την καταπολέμηση πυρκαγιάς που προκαλείται από την ουσία ή το μείγμα ή εκδηλώνεται κοντά σ’ αυτήν/-ό.
                     5.1.   Πυροσβεστικά μέσα
                     
                     Κατάλληλα πυροσβεστικά μέσα:
                     Παρέχονται πληροφορίες για τα κατάλληλα πυροσβεστικά μέσα.
                     Ακατάλληλα πυροσβεστικά μέσα:
                     Δίνονται ενδείξεις για την ακαταλληλότητα των πυροσβεστικών μέσων για μια συγκεκριμένη κατάσταση που αφορά την ουσία ή το μείγμα (π.χ. αποφυγή μέσων υψηλής πίεσης που θα μπορούσαν να προκαλέσουν τον σχηματισμό δυνητικά εύφλεκτου μείγματος σκόνης-αέρα).
                     5.2.   Ειδικοί τύποι επικινδυνότητας που προκύπτουν από την ουσία ή το μείγμα
                     
                     Δίνονται πληροφορίες σχετικά με τους τύπους επικινδυνότητας που δύνανται να προκύψουν από την ουσία ή το μείγμα, όπως επικίνδυνα προϊόντα καύσης που σχηματίζονται κατά την καύση της ουσίας ή του μείγματος, π.χ. «δύνανται να δημιουργηθούν τοξικές αναθυμιάσεις μονοξειδίου του άνθρακα σε περίπτωση καύσης» ή «δημιουργεί οξείδια θείου και αζώτου κατά την καύση».
                     5.3.   Συστάσεις για τους πυροσβέστες
                     
                     Δίνονται συστάσεις σχετικά με όλες τις προστατευτικές ενέργειες που πρέπει να γίνονται κατά την πυρόσβεση, όπως «διατηρείτε τους περιέκτες δροσερούς με ψεκασμό νερού», και σχετικά με τον ειδικό προστατευτικό εξοπλισμό για πυροσβέστες, όπως μπότες, στολές, γάντια, προστατευτικά για τα μάτια και το πρόσωπο και αναπνευστική συσκευή.
                     6.   
                           ΤΜΗΜΑ 6: Μέτρα σε περίπτωση ακούσιας έκλυσης
                        
                     
                     Στο εν λόγω τμήμα του δελτίου δεδομένων ασφαλείας συνιστάται η κατάλληλη αντίδραση σε υπερχειλίσεις, διαρροές ή εκλύσεις, για την πρόληψη ή την ελαχιστοποίηση των αρνητικών επιπτώσεων σε πρόσωπα, σε αντικείμενα και στο περιβάλλον. Γίνεται διάκριση μεταξύ των μεγάλων και των μικρών υπερχειλίσεων, σε περιπτώσεις όπου ο όγκος της υπερχείλισης επηρεάζει σημαντικά την επικινδυνότητα. Αν οι διαδικασίες συγκράτησης και αποκατάστασης υποδεικνύουν ότι απαιτούνται διαφορετικές πρακτικές, αυτό αναφέρεται στο δελτίο δεδομένων ασφαλείας.
                     6.1.   Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης
                     
                     6.1.1.   Για προσωπικό άλλο από το προσωπικό έκτακτης ανάγκης
                     
                     Δίνονται συστάσεις σχετικά με τυχαίες υπερχειλίσεις και εκλύσεις της ουσίας ή του μείγματος, όπως:
                     
                                 α)
                              
                              
                                 χρήση κατάλληλου προστατευτικού εξοπλισμού (συμπεριλαμβανομένου του ατομικού προστατευτικού εξοπλισμού που αναφέρεται στο τμήμα 8 του δελτίου δεδομένων ασφαλείας) για την πρόληψη μόλυνσης του δέρματος, των ματιών και του ατομικού ρουχισμού·
                              
                           
                                 β)
                              
                              
                                 απομάκρυνση των πηγών ανάφλεξης, πρόβλεψη για επαρκή εξαερισμό, έλεγχος της σκόνης και και
                              
                           
                                 γ)
                              
                              
                                 διαδικασίες έκτακτης ανάγκης, όπως η ανάγκη εκκένωσης της περιοχής κινδύνου ή γνωμοδότησης από εμπειρογνώμονα.
                              
                           6.1.2.   Για άτομα που προσφέρουν πρώτες βοήθειες
                     
                     Δίνονται συστάσεις σχετικά με το κατάλληλο ύφασμα για τον ατομικό προστατευτικό ρουχισμό (όπως «κατάλληλο: βουτυλένιο», «ακατάλληλο: PVC»).
                     6.2.   Περιβαλλοντικές προφυλάξεις
                     
                     Δίνονται συστάσεις σχετικά με τις περιβαλλοντικές προφυλάξεις που λαμβάνονται σχετικά με τυχαίες υπερχειλίσεις και εκλύσεις της ουσίας ή του μείγματος, όπως αποφυγή της απόρριψης στις αποχετεύσεις, στα επιφανειακά και στα υπόγεια ύδατα.
                     6.3.   Μέθοδοι και υλικά για συγκράτηση και καθαρισμό
                     
                     
                              
                                 6.3.1.
                              
                              
                                 Δίνονται κατάλληλες συστάσεις για τον τρόπο συγκράτησης μιας υπερχείλισης. Οι κατάλληλες τεχνικές συγκράτησης δύνανται να περιλαμβάνουν κάποια από τις κάτωθι:
                                 
                                             α)
                                          
                                          
                                             προστατευτικά τοιχώματα, κάλυψη αποβλήτων·
                                          
                                       
                                             β)
                                          
                                          
                                             διαδικασίες κάλυψης.
                                          
                                       
                           
                              
                                 6.3.2.
                              
                              
                                 Δίνονται κατάλληλες συστάσεις σχετικά με τον καθαρισμό μιας υπερχείλισης. Οι κατάλληλες τεχνικές καθαρισμού δύνανται να περιλαμβάνουν κάποια από τις κάτωθι:
                                 
                                             α)
                                          
                                          
                                             τεχνικές εξουδετέρωσης·
                                          
                                       
                                             β)
                                          
                                          
                                             τεχνικές απολύμανσης·
                                          
                                       
                                             γ)
                                          
                                          
                                             απορροφητικά υλικά·
                                          
                                       
                                             δ)
                                          
                                          
                                             τεχνικές καθαρισμού·
                                          
                                       
                                             ε)
                                          
                                          
                                             τεχνικές αναρρόφησης σκόνης·
                                          
                                       
                                             στ)
                                          
                                          
                                             απαιτούμενος εξοπλισμός για συγκράτηση/καθαρισμό (συμπεριλαμβανομένης της χρήσης μη σπινθηρογόνων εργαλείων και εξοπλισμού, εφόσον συντρέχει περίπτωση).
                                          
                                       
                           
                              
                                 6.3.3.
                              
                              
                                 Δίνονται άλλες πληροφορίες σχετικά με τις υπερχειλίσεις και τις εκλύσεις, συμπεριλαμβανομένων συστάσεων για ακατάλληλες τεχνικές συγκράτησης ή καθαρισμού, με φράσεις όπως “να μη χρησιμοποιείται ποτέ …”.
                              
                           6.4.   Παραπομπή σε άλλα τμήματα
                     
                     Εφόσον συντρέχει περίπτωση, γίνεται παραπομπή στα τμήματα 8 και 13.
                     7.   
                           ΤΜΗΜΑ 7: Χειρισμός και αποθήκευση
                        
                     
                     Στο εν λόγω τμήμα του δελτίου δεδομένων ασφαλείας δίνονται συστάσεις για τις πρακτικές ασφαλούς χειρισμού. Δίνεται έμφαση στις προφυλάξεις που είναι κατάλληλες για τις προσδιοριζόμενες χρήσεις οι οποίες αναφέρονται στο υποτμήμα 1.2 και στις μοναδικές ιδιότητες της ουσίας ή του μείγματος.
                     Οι πληροφορίες αυτού του τμήματος του δελτίου δεδομένων ασφαλείας σχετίζονται με την προστασία της υγείας του ανθρώπου, της ασφάλειας και του περιβάλλοντος. Οι πληροφορίες αυτές βοηθούν τον εργοδότη να καθιερώνει κατάλληλες διαδικασίες εργασίας και να λαμβάνει οργανωτικά μέτρα σύμφωνα με το άρθρο 5 της οδηγίας 98/24/ΕΚ και το άρθρο 5 της οδηγίας 2004/37/ΕΚ.
                     Όταν απαιτείται έκθεση χημικής ασφάλειας, οι πληροφορίες στο παρόν τμήμα του δελτίου δεδομένων ασφαλείας πρέπει να είναι σύμφωνες με τις πληροφορίες που παρέχονται για τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης τα οποία εμφανίζουν έλεγχο κινδύνου από την έκθεση χημικής ασφάλειας που παρατίθενται στο παράρτημα του δελτίου δεδομένων ασφαλείας.
                     Εκτός των πληροφοριών που παρέχονται στο τμήμα αυτό, διατίθενται επίσης σχετικές πληροφορίες στο τμήμα 8.
                     7.1.   Προφυλάξεις για ασφαλή χειρισμό
                     
                     
                              
                                 7.1.1.
                              
                              
                                 Καθορίζονται συστάσεις σχετικά με τα εξής:
                                 
                                             α)
                                          
                                          
                                             ασφαλής χειρισμός της ουσίας ή του μείγματος, όπως συγκράτηση και μέτρα για την πρόληψη πυρκαγιάς και την αποφυγή της έκλυσης αερολυμάτων και σκόνης·
                                          
                                       
                                             β)
                                          
                                          
                                             αποφυγή χειρισμού μη συμβατών ουσιών ή μειγμάτων·
                                          
                                       
                                             γ)
                                          
                                          
                                             προσοχή στις εργασίες και συνθήκες που δημιουργούν νέους κινδύνους, μεταβάλλοντας τις ιδιότητες της ουσίας ή του μείγματος, και λήψη των κατάλληλων μέτρων για την αντιμετώπισή τους· και
                                          
                                       
                                             δ)
                                          
                                          
                                             μείωση της έκλυσης της ουσίας ή του μείγματος στο περιβάλλον, όπως αποφυγή υπερχειλίσεων ή διαφυγής σε αποχετεύσεις.
                                          
                                       
                           
                              
                                 7.1.2.
                              
                              
                                 Δίνονται συστάσεις για τη γενική επαγγελματική υγιεινή, όπως:
                                 
                                             α)
                                          
                                          
                                             απαγόρευση φαγητού, ποτού και καπνίσματος σε χώρους εργασίας·
                                          
                                       
                                             β)
                                          
                                          
                                             πλύσιμο χεριών μετά τη χρήση· και
                                          
                                       
                                             γ)
                                          
                                          
                                             αφαίρεση μολυσμένου ρουχισμού και προστατευτικού εξοπλισμού πριν από την είσοδο σε χώρους φαγητού.
                                          
                                       
                           7.2.   Συνθήκες ασφαλούς φύλαξης, συμπεριλαμβανομένων τυχόν ασυμβατοτήτων
                     
                     Οι συστάσεις που δίνονται πρέπει να είναι σύμφωνες με τις φυσικές και χημικές ιδιότητες που περιγράφονται στο τμήμα 9 του δελτίου δεδομένων ασφαλείας. Εφόσον συντρέχει περίπτωση, δίνονται συστάσεις για συγκεκριμένες απαιτήσεις φύλαξης, συμπεριλαμβανομένων των εξής:
                     
                                 α)
                              
                              
                                 τρόποι διαχείρισης των κινδύνων που σχετίζονται με:
                                 
                                             i)
                                          
                                          
                                             εκρήξιμες ατμόσφαιρες·
                                          
                                       
                                             ii)
                                          
                                          
                                             συνθήκες διάβρωσης·
                                          
                                       
                                             iii)
                                          
                                          
                                             κινδύνους ανάφλεξης·
                                          
                                       
                                             iv)
                                          
                                          
                                             μη συμβατές ουσίες ή μείγματα·
                                          
                                       
                                             v)
                                          
                                          
                                             συνθήκες εξάτμισης· και
                                          
                                       
                                             vi)
                                          
                                          
                                             πιθανές πηγές ανάφλεξης (συμπεριλαμβανομένου ηλεκτρικού εξοπλισμού)·
                                          
                                       
                           
                                 β)
                              
                              
                                 τρόποι ελέγχου των επιδράσεων των κάτωθι:
                                 
                                             i)
                                          
                                          
                                             καιρικές συνθήκες·
                                          
                                       
                                             ii)
                                          
                                          
                                             πίεση περιβάλλοντος·
                                          
                                       
                                             iii)
                                          
                                          
                                             θερμοκρασία·
                                          
                                       
                                             iv)
                                          
                                          
                                             ηλιακό φως·
                                          
                                       
                                             v)
                                          
                                          
                                             υγρασία· και
                                          
                                       
                                             vi)
                                          
                                          
                                             δονήσεις·
                                          
                                       
                           
                                 γ)
                              
                              
                                 τρόποι διατήρησης της ακεραιότητας της ουσίας ή του μείγματος μέσω της χρήσης:
                                 
                                             i)
                                          
                                          
                                             σταθεροποιητών· και
                                          
                                       
                                             ii)
                                          
                                          
                                             αντιοξειδωτικών·
                                          
                                       
                           
                                 δ)
                              
                              
                                 περιλαμβάνονται επίσης οι παρακάτω συστάσεις:
                                 
                                             i)
                                          
                                          
                                             απαιτήσεις αερισμού·
                                          
                                       
                                             ii)
                                          
                                          
                                             ειδικός σχεδιασμός των χώρων ή δοχείων αποθήκευσης (συμπεριλαμβανομένων των τοίχων αντιστήριξης και του εξαερισμού)·
                                          
                                       
                                             iii)
                                          
                                          
                                             ποσοτικά όρια υπό συνθήκες φύλαξης (εφόσον συντρέχει περίπτωση)· και
                                          
                                       
                                             iv)
                                          
                                          
                                             απαιτήσεις συσκευασίας.
                                          
                                       
                           7.3.   Ειδική τελική χρήση ή χρήσεις
                     
                     Για ουσίες και μείγματα που έχουν σχεδιαστεί για ειδική τελική χρήση ή χρήσεις, οι συστάσεις σχετίζονται με την ή τις προσδιοριζόμενες χρήσεις που αναφέρονται στο υποτμήμα 1.2 και είναι λεπτομερείς και λειτουργικές. Αν επισυνάπτεται σενάριο έκθεσης, μπορεί να γίνεται αναφορά σ’ αυτό ή δίνονται πληροφορίες σύμφωνα με τις απαιτήσεις των υποτμημάτων 7.1 και 7.2. Αν κάποιος φορέας της αλυσίδας εφοδιασμού έχει διεξαγάγει αξιολόγηση χημικής ασφάλειας για το μείγμα, αρκεί το δελτίο δεδομένων ασφαλείας και τα σενάρια έκθεσης να είναι σύμφωνα με την έκθεση χημικής ασφάλειας για το μείγμα αντί με τις εκθέσεις χημικής ασφάλειας για κάθε ουσία στο μείγμα. Αν διατίθενται συγκεκριμένες οδηγίες για τη βιομηχανία ή τον τομέα, μπορεί να γίνει σχετική λεπτομερής αναφορά σε αυτές (συμπεριλαμβανομένης της πηγής και της ημερομηνίας έκδοσης).
                     8.   
                           ΤΜΗΜΑ 8: Έλεγχος της έκθεσης/ατομική προστασία
                        
                     
                     Στο παρόν τμήμα του δελτίου δεδομένων ασφαλείας περιγράφονται τα ισχύοντα όρια επαγγελματικής έκθεσης και τα αναγκαία μέτρα διαχείρισης κινδύνου.
                     Όταν απαιτείται έκθεση χημικής ασφάλειας, οι πληροφορίες στο παρόν τμήμα του δελτίου δεδομένων ασφαλείας πρέπει να είναι σύμφωνες με τις πληροφορίες που παρέχονται για τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης τα οποία εμφανίζουν έλεγχο κινδύνου από την έκθεση χημικής ασφάλειας που παρατίθενται στο παράρτημα του δελτίου δεδομένων ασφαλείας.
                     8.1.   Παράμετροι ελέγχου
                     
                     
                              
                                 8.1.1.
                              
                              
                                 Όταν είναι διαθέσιμες, πρέπει να απαριθμούνται για την ουσία ή για καθεμία από τις ουσίες του μείγματος οι ακόλουθες εθνικές οριακές τιμές που εφαρμόζονται σήμερα στα κράτη μέλη στα οποία παρέχεται το δελτίο δεδομένων ασφαλείας, συμπεριλαμβανομένης της νομικής βάσης καθεμίας από αυτές. Όταν απαριθμούνται οι τιμές των ορίων επαγγελματικής έκθεσης, χρησιμοποιείται η χημική ταυτότητα, όπως καθορίζεται στο τμήμα 3.
                              
                           
                              
                                 8.1.1.1.
                              
                              
                                 οι εθνικές οριακές τιμές επαγγελματικής έκθεσης που αντιστοιχούν στις ενωσιακές οριακές τιμές επαγγελματικής έκθεσης σύμφωνα με την οδηγία 98/24/ΕΚ, συμπεριλαμβανομένων οποιωνδήποτε στοιχείων αναφερόμενων στο άρθρο 2 παράγραφος 3 της απόφασης 2014/113/ΕΕ της Επιτροπής (5)·
                              
                           
                              
                                 8.1.1.2.
                              
                              
                                 οι εθνικές οριακές τιμές επαγγελματικής έκθεσης που αντιστοιχούν στις ενωσιακές οριακές τιμές σύμφωνα με την οδηγία 2004/37/ΕΚ, συμπεριλαμβανομένων οποιωνδήποτε στοιχείων αναφερόμενων στο άρθρο 2 παράγραφος 3 της απόφασης 2014/113/ΕΕ·
                              
                           
                              
                                 8.1.1.3.
                              
                              
                                 οποιεσδήποτε άλλες εθνικές οριακές τιμές επαγγελματικής έκθεσης·
                              
                           
                              
                                 8.1.1.4.
                              
                              
                                 οι εθνικές βιολογικές οριακές τιμές που αντιστοιχούν στις ενωσιακές βιολογικές οριακές τιμές σύμφωνα με την οδηγία 98/24/ΕΚ, συμπεριλαμβανομένων οποιωνδήποτε στοιχείων αναφερόμενων στο άρθρο 2 παράγραφος 3 της απόφασης 2014/113/ΕΕ·
                              
                           
                              
                                 8.1.1.5.
                              
                              
                                 οποιεσδήποτε άλλες εθνικές βιολογικές οριακές τιμές.
                              
                           
                              
                                 8.1.2.
                              
                              
                                 Παρέχονται πληροφορίες σχετικά με τις επί του παρόντος συνιστώμενες διαδικασίες παρακολούθησης, τουλάχιστον για τις πιο σημαντικές ουσίες.
                              
                           
                              
                                 8.1.3.
                              
                              
                                 Αν κατά την προβλεπόμενη χρήση της ουσίας ή του μείγματος σχηματίζονται στοιχεία ρύπανσης του αέρα, αναφέρονται επίσης οι εφαρμοστέες οριακές τιμές επαγγελματικής έκθεσης και/ή οι βιολογικές οριακές τιμές αυτών.
                              
                           
                              
                                 8.1.4.
                              
                              
                                 Όταν απαιτείται έκθεση χημικής ασφάλειας ή υπάρχει ένα DNEL, όπως αναφέρεται στο τμήμα 1.4 του παραρτήματος I, ή μια PNEC, όπως αναφέρεται στο τμήμα 3.3 του παραρτήματος I, πρέπει να δίνονται τα σχετικά DNEL και οι σχετικές PNEC για την ουσία για τα σενάρια έκθεσης που προκύπτουν από την έκθεση χημικής ασφάλειας που παρατίθεται στο παράρτημα του δελτίου δεδομένων ασφαλείας.
                              
                           
                              
                                 8.1.5.
                              
                              
                                 Όταν χρησιμοποιείται μια προσέγγιση ελέγχου ορίου προκειμένου να ληφθεί απόφαση σχετικά με τη λήψη μέτρων για τη διαχείριση του κινδύνου σε σχέση με τις ειδικές χρήσεις, δίνονται επαρκείς λεπτομέρειες για τη διευκόλυνση της αποτελεσματικής διαχείρισης του κινδύνου. Διασαφηνίζονται το πλαίσιο και οι περιορισμοί της σύστασης ειδικού ελέγχου ορίων.
                              
                           8.2.   Έλεγχοι έκθεσης
                     
                     Παρέχονται οι πληροφορίες που απαιτούνται στο παρόν υποτμήμα, εκτός αν στο δελτίο δεδομένων ασφαλείας επισυνάπτεται σενάριο έκθεσης που περιέχει τις εν λόγω πληροφορίες.
                     Αν ο προμηθευτής έχει παραλείψει τη διενέργεια δοκιμής βάσει του τμήματος 3 του παραρτήματος XI, αναφέρει τις ειδικές συνθήκες χρήσης στις οποίες βασίζεται προς αιτιολόγηση της παράλειψης.
                     Όταν μια ουσία έχει καταχωριστεί ως απομονωμένο ενδιάμεσο προϊόν (στις εγκαταστάσεις παραγωγής ή μεταφερόμενο), ο προμηθευτής επισημαίνει ότι το συγκεκριμένο δελτίο δεδομένων ασφαλείας συνάδει με τους ειδικούς όρους στους οποίους βασίζεται για να δικαιολογήσει την καταχώριση σύμφωνα με τα άρθρα 17 ή 18.
                     8.2.1.   Κατάλληλοι μηχανικοί έλεγχοι
                     
                     Η περιγραφή των κατάλληλων μέτρων ελέγχου έκθεσης πρέπει να σχετίζεται με την προσδιοριζόμενη χρήση ή χρήσεις της ουσίας ή του μείγματος, όπως αναφέρονται στο υποτμήμα 1.2. Οι πληροφορίες αυτές πρέπει να επαρκούν ώστε ο εργοδότης να μπορεί να διεξαγάγει αξιολόγηση του κινδύνου τον οποίο παρουσιάζει για την ασφάλεια και την υγεία των εργαζομένων η παρουσία της ουσίας ή του μείγματος, σύμφωνα με τα άρθρα 4 έως 6 της οδηγίας 98/24/ΕΚ και τα άρθρα 3 έως 5 της οδηγίας 2004/37/ΕΚ, κατά περίπτωση.
                     Οι πληροφορίες αυτές συμπληρώνουν τις πληροφορίες του τμήματος 7.
                     8.2.2.   Μέτρα ατομικής προστασίας, όπως ατομικός προστατευτικός εξοπλισμός
                     
                     
                              
                                 8.2.2.1.
                              
                              
                                 Οι πληροφορίες σχετικά με τη χρήση ατομικού προστατευτικού εξοπλισμού πρέπει να συνάδουν με τις ορθές πρακτικές επαγγελματικής υγιεινής και να συμβαδίζουν με άλλα μέτρα ελέγχου, συμπεριλαμβανομένων των μηχανικών ελέγχων, του αερισμού και της απομόνωσης. Εφόσον συντρέχει περίπτωση, πρέπει να γίνεται παραπομπή στο τμήμα 5 για συγκεκριμένες συστάσεις περί ατομικού προστατευτικού χημικού εξοπλισμού/εξοπλισμού πυρκαγιών.
                              
                           
                              
                                 8.2.2.2.
                              
                              
                                 Με βάση τον κανονισμό (ΕΕ) 2016/425 του Ευρωπαϊκού Κοινοβουλίου και του Συμβουλίου (6) και τα κατάλληλα πρότυπα CEN, πρέπει να δίνονται οι λεπτομερείς προδιαγραφές τις οποίες πρέπει να τηρεί ο εξοπλισμός για να παρέχει επαρκή και κατάλληλη προστασία, συμπεριλαμβανομένων των ακόλουθων:
                                 
                                             α)
                                          
                                          
                                             
                                                Προστασία των ματιών/του προσώπου
                                             
                                             Διευκρινίζεται το είδος του απαιτούμενου εξοπλισμού προστασίας των ματιών/του προσώπου βάσει της επικινδυνότητας της ουσίας ή του μείγματος και της πιθανότητας επαφής, όπως γυαλιά ασφαλείας, προστατευτικά γυαλιά, προστατευτικές προσωπίδες.
                                          
                                       
                                             β)
                                          
                                          
                                             
                                                Προστασία του δέρματος
                                             
                                             
                                                         i)
                                                      
                                                      
                                                         
                                                            
                                                               Προστασία των χεριών
                                                            
                                                         
                                                         Το είδος των γαντιών που πρέπει να χρησιμοποιούνται κατά τον χειρισμό της ουσίας ή του μείγματος πρέπει να καθορίζεται με σαφήνεια βάσει της επικινδυνότητας της ουσίας ή του μείγματος και της πιθανότητας επαφής και σε σχέση με την ποσότητα και τη διάρκεια της έκθεσης του δέρματος, συμπεριλαμβανομένων των εξής:
                                                         
                                                                     —
                                                                  
                                                                  
                                                                     το είδος του υλικού και το πάχος του,
                                                                  
                                                               
                                                                     —
                                                                  
                                                                  
                                                                     οι τυπικοί ή ελάχιστοι χρόνοι αντοχής του υλικού των γαντιών.
                                                                  
                                                               Αν χρειάζεται, αναφέρονται τα τυχόν πρόσθετα μέτρα προστασίας των χεριών.
                                                      
                                                   
                                                         ii)
                                                      
                                                      
                                                         
                                                            
                                                               Λοιπά
                                                            
                                                         
                                                         Αν χρειάζεται να προστατευθούν άλλα μέρη του σώματος εκτός από τα χέρια, πρέπει να διευκρινίζεται το είδος και η ποιότητα του απαιτούμενου προστατευτικού εξοπλισμού, όπως γάντια, μπότες, στολές, βάσει της επικινδυνότητας της ουσίας ή του μείγματος και της πιθανότητας επαφής.
                                                         Αν χρειάζεται, αναφέρονται τα τυχόν πρόσθετα μέτρα προστασίας του δέρματος και τα συγκεκριμένα μέτρα υγιεινής.
                                                      
                                                   
                                       
                                             γ)
                                          
                                          
                                             
                                                Προστασία των αναπνευστικών οδών
                                             
                                             Για τα αέρια, τους ατμούς, τα εκνεφώματα ή τη σκόνη, προσδιορίζεται το είδος του προστατευτικού εξοπλισμού που πρέπει να χρησιμοποιείται βάσει της επικινδυνότητας και της πιθανότητας έκθεσης, συμπεριλαμβανομένων αναπνευστικών συσκευών φιλτραρίσματος του αέρα, καθορίζοντας το κατάλληλο στοιχείο καθαρισμού (κασέτα ή δοχείο), τα κατάλληλα φίλτρα σωματιδίων και τις κατάλληλες προσωπίδες ή αυτοδύναμες αναπνευστικές συσκευές.
                                          
                                       
                                             δ)
                                          
                                          
                                             
                                                Θερμικοί κίνδυνοι
                                             
                                             Κατά τον καθορισμό του προστατευτικού εξοπλισμού που πρέπει να φορεθεί για την προστασία από υλικά που εγκυμονούν θερμικό κίνδυνο, πρέπει να δίνεται ειδική προσοχή στην κατασκευή του ατομικού προστατευτικού εξοπλισμού.
                                          
                                       
                           8.2.3.   Έλεγχοι περιβαλλοντικής έκθεσης
                     
                     Διευκρινίζονται οι πληροφορίες που πρέπει να παρέχει ο εργοδότης για να τηρεί τις υποχρεώσεις του δυνάμει της ενωσιακής νομοθεσίας περί προστασίας του περιβάλλοντος.
                     Όταν απαιτείται έκθεση χημικής ασφάλειας, πρέπει να παρέχεται περίληψη των μέτρων διαχείρισης του κινδύνου που ελέγχουν επαρκώς την έκθεση του περιβάλλοντος στην ουσία για τα σενάρια έκθεσης που παρατίθενται στο παράρτημα του δελτίου δεδομένων ασφαλείας.
                     9.   
                           ΤΜΗΜΑ 9: Φυσικές και χημικές ιδιότητες
                        
                     
                     Στο παρόν τμήμα του δελτίου δεδομένων ασφαλείας περιγράφονται τα εμπειρικά δεδομένα που αφορούν την ουσία ή το μείγμα, εφόσον συντρέχει περίπτωση. Εφαρμόζεται το άρθρο 8 παράγραφος 2 του κανονισμού (ΕΚ) αριθ. 1272/2008.
                     Για να είναι δυνατόν να λαμβάνονται κατάλληλα μέτρα ελέγχου, πρέπει να παρέχονται όλες οι σχετικές πληροφορίες για την ουσία ή το μείγμα. Οι πληροφορίες του παρόντος τμήματος πρέπει να συμφωνούν με τις πληροφορίες που παρέχονται στην καταχώριση ή στην έκθεση χημικής ασφάλειας, όταν αυτές απαιτούνται, και με την ταξινόμηση της ουσίας ή του μείγματος.
                     Στην περίπτωση μείγματος, όταν οι πληροφορίες δεν ισχύουν για το μείγμα ως σύνολο, αναφέρεται σαφώς στις καταχωρίσεις για ποια ουσία του μείγματος ισχύουν τα δεδομένα.
                     Οι αναφερόμενες ιδιότητες πρέπει να προσδιορίζονται σαφώς και με τις κατάλληλες μονάδες μέτρησης. Πρέπει να παρέχεται η μέθοδος προσδιορισμού, καθώς και οι συνθήκες μέτρησης και αναφοράς, εάν έχουν σημασία για την ερμηνεία της αριθμητικής τιμής. Εκτός εάν ορίζεται διαφορετικά, οι κανονικές συνθήκες θερμοκρασίας και πίεσης είναι 20 °C και 101,3 kPa, αντίστοιχα.
                     Οι ιδιότητες που απαριθμούνται στα υποτμήματα 9.1 και 9.2 μπορούν να παρουσιάζονται με τη μορφή καταλόγου. Εντός των υποτμημάτων η σειρά απαρίθμησης των ιδιοτήτων μπορεί να είναι διαφορετική, εάν αυτό κρίνεται σκόπιμο.
                     9.1.   Στοιχεία για τις βασικές φυσικές και χημικές ιδιότητες
                     
                     Κάθε δελτίο δεδομένων ασφαλείας πρέπει να περιλαμβάνει τις ιδιότητες που αναφέρονται παρακάτω. Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αυτό πρέπει να αναφέρεται σαφώς και, αν είναι δυνατόν, να εξηγούνται οι λόγοι.
                     
                                 α)
                              
                              
                                 
                                    Φυσική κατάσταση
                                 
                                 Η φυσική κατάσταση (αέριο, υγρό ή στερεό) πρέπει γενικά να αναφέρεται σε κανονικές συνθήκες θερμοκρασίας και πίεσης.
                                 Ισχύουν οι ορισμοί των όρων «αέριο», «υγρό» και «στερεό» όπως περιέχονται στο τμήμα 1.0 του παραρτήματος I του κανονισμού (ΕΚ) αριθ. 1272/2008.
                              
                           
                                 β)
                              
                              
                                 
                                    Χρώμα
                                 
                                 Πρέπει να αναφέρεται το χρώμα της ουσίας ή του μείγματος, όπως παρέχεται.
                                 Στις περιπτώσεις που ένα δελτίο δεδομένων ασφαλείας χρησιμοποιείται για να καλυφθούν παραλλαγές μείγματος που μπορεί να έχουν διαφορετικά χρώματα, μπορεί να χρησιμοποιείται ο όρος «διάφορα» για να περιγράφεται το χρώμα.
                              
                           
                                 γ)
                              
                              
                                 
                                    Οσμή
                                 
                                 Παρέχεται ποιοτική περιγραφή της οσμής, εάν είναι γνωστή ή εάν περιγράφεται στη βιβλιογραφία.
                                 Εάν είναι διαθέσιμο, παρέχεται το όριο οσμής (από ποσοτική ή ποιοτική άποψη).
                              
                           
                                 δ)
                              
                              
                                 
                                    Σημείο τήξεως/σημείο πήξεως
                                 
                                 Δεν ισχύει για αέρια.
                                 Το σημείο τήξεως και το σημείο πήξεως αναφέρονται σε κανονική πίεση.
                                 Σε περίπτωση που το σημείο τήξεως είναι πάνω από το εύρος μέτρησης της μεθόδου, αναφέρεται μέχρι ποια θερμοκρασία δεν παρατηρήθηκε τήξη.
                                 Εάν πριν ή κατά την τήξη σημειώνεται αποσύνθεση ή εξάχνωση, αυτό αναφέρεται.
                                 Όσον αφορά τους κηρούς και τους πολτούς, μπορεί να αναφέρεται το σημείο/εύρος μαλάκυνσης αντί για το σημείο τήξεως και το σημείο πήξεως.
                                 Όσον αφορά τα μείγματα, εάν είναι τεχνικά αδύνατο να προσδιοριστεί το σημείο τήξεως/πήξεως, αυτό αναφέρεται.
                              
                           
                                 ε)
                              
                              
                                 
                                    Σημείο ζέσεως ή αρχικό σημείο ζέσεως και περιοχή ζέσεως
                                 
                                 Οι ιδιότητες αυτές αναφέρονται σε κανονική πίεση. Ωστόσο, μπορεί να αναφερθεί σημείο ζέσεως σε χαμηλότερη πίεση, εάν το σημείο ζέσεως είναι υπερβολικά υψηλό ή εάν σημειώνεται αποσύνθεση πριν από τη ζέση σε κανονική πίεση.
                                 Εάν το σημείο ζέσεως είναι πάνω από το εύρος μέτρησης της μεθόδου, αναφέρεται μέχρι ποια θερμοκρασία δεν παρατηρήθηκε ζέση.
                                 Εάν πριν ή κατά τη ζέση σημειώνεται αποσύνθεση, αυτό αναφέρεται.
                                 Όσον αφορά τα μείγματα, εάν είναι τεχνικά αδύνατο να προσδιοριστεί το σημείο ή η περιοχή ζέσεως, αυτό αναφέρεται. Στην περίπτωση αυτή, αναφέρεται επίσης το σημείο ζέσεως του συστατικού με το χαμηλότερο σημείο ζέσεως.
                              
                           
                                 στ)
                              
                              
                                 
                                    Ευφλεκτότητα
                                 
                                 Εφαρμόζεται σε αέρια, υγρά και στερεά.
                                 Πρέπει να αναφέρεται κατά πόσον η ουσία ή το μείγμα είναι αναφλέξιμο, δηλαδή κατά πόσον μπορεί να αναφλεγεί τυχαία ή σκόπιμα, έστω κι αν δεν είναι ταξινομημένο για ευφλεκτότητα.
                                 Μπορούν να αναφέρονται περαιτέρω πληροφορίες, εφόσον συντρέχει περίπτωση και είναι διαθέσιμες, όπως κατά πόσον οι επιπτώσεις της ανάφλεξης διαφέρουν από την κανονική καύση (π.χ. έκρηξη) και η αναφλεξιμότητα υπό μη κανονικές συνθήκες.
                                 Περισσότερες ειδικές πληροφορίες σχετικά με την ευφλεκτότητα μπορούν να αναφέρονται με βάση την αντίστοιχη ταξινόμηση κινδύνου. Οι πληροφορίες που παρέχονται στο υποτμήμα 9.2.1 δεν παρέχονται στο παρόν σημείο.
                              
                           
                                 ζ)
                              
                              
                                 
                                    Ανώτατο και κατώτατο όριο εκρηξιμότητας (7)
                                 
                                 Μην τον χρησιμοποιείτε για τα στερεά.
                                 Όσον αφορά τα εύφλεκτα υγρά, πρέπει να αναφέρεται τουλάχιστον το κατώτατο όριο εκρηξιμότητας. Εάν το σημείο ανάφλεξης είναι περίπου -25 °C ή υψηλότερο, μπορεί να μην είναι δυνατόν να καθοριστεί το ανώτατο όριο εκρηξιμότητας υπό κανονική θερμοκρασία· στην περίπτωση αυτή, συνιστάται να αναφέρεται το ανώτατο όριο εκρηξιμότητας σε υψηλότερη θερμοκρασία. Εάν το σημείο ανάφλεξης είναι υψηλότερο από τους 20 °C, μπορεί να μην είναι δυνατόν να καθοριστεί το κατώτατο ή το ανώτατο όριο εκρηξιμότητας υπό κανονική θερμοκρασία· στην περίπτωση αυτή, συνιστάται να αναφέρεται το κατώτατο και το ανώτατο όριο εκρηξιμότητας σε υψηλότερη θερμοκρασία.
                              
                           
                                 η)
                              
                              
                                 
                                    Σημείο ανάφλεξης
                                 
                                 Δεν ισχύει για αέρια, αερολύματα και στερεά.
                                 Για μείγματα, πρέπει να αναφέρεται τιμή για το μείγμα, εάν είναι διαθέσιμη. Σε διαφορετική περίπτωση, πρέπει να αναφέρονται τα σημεία ανάφλεξης των ουσιών με το χαμηλότερο σημείο ανάφλεξης.
                              
                           
                                 θ)
                              
                              
                                 
                                    Θερμοκρασία αυτανάφλεξης
                                 
                                 Ισχύει μόνο για αέρια και υγρά.
                                 Όσον αφορά τα μείγματα, πρέπει να αναφέρεται τιμή για το μείγμα, εάν είναι διαθέσιμη. Εάν η τιμή για το μείγμα δεν είναι διαθέσιμη, πρέπει να αναφέρονται οι θερμοκρασίες αυτοανάφλεξης των συστατικών με τη χαμηλότερη θερμοκρασία αυτοανάφλεξης.
                              
                           
                                 ι)
                              
                              
                                 
                                    Θερμοκρασία αποσύνθεσης
                                 
                                 Ισχύει μόνο για τις αυτοαντιδρώσες ουσίες και μείγματα, τα οργανικά υπεροξείδια και άλλες ουσίες και μείγματα που μπορούν να αποσυντίθενται.
                                 Πρέπει να αναφέρονται η θερμοκρασία αυτοεπιταχυνόμενης αποσύνθεσης (SADT) και ο όγκος για τον οποίο ισχύει ή η θερμοκρασία έναρξης της αποσύνθεσης.
                                 Πρέπει να αναφέρεται αν η θερμοκρασία που δίνεται είναι η SADT ή η θερμοκρασία έναρξης της αποσύνθεσης.
                                 Εάν δεν παρατηρήθηκε αποσύνθεση, πρέπει να αναφέρεται μέχρι ποια θερμοκρασία δεν παρατηρήθηκε αποσύνθεση, π.χ. «δεν παρατηρήθηκε αποσύνθεση έως τους Χ °C.»
                              
                           
                                 ια)
                              
                              
                                 
                                    pH
                                 
                                 Δεν ισχύει για αέρια.
                                 Πρέπει να αναφέρεται το pH της ουσίας ή του μείγματος, όπως διατίθενται στην αγορά, ή σε περίπτωση που το προϊόν είναι στερεό, το pH υδατικού υγρού ή διαλύματος σε μια δεδομένη συγκέντρωση.
                                 Αναφέρεται η συγκέντρωση της δοκιμαζόμενης ουσίας ή μείγματος σε νερό.
                              
                           
                                 ιβ)
                              
                              
                                 
                                    Κινηματικό ιξώδες
                                 
                                 Ισχύει μόνο για υγρά.
                                 Η μονάδα μέτρησης πρέπει να είναι mm2/s.
                                 Για τα μη νευτώνια υγρά, πρέπει να αναφέρεται η θιξοτροπική ή ροοπηκτική συμπεριφορά τους.
                              
                           
                                 ιγ)
                              
                              
                                 
                                    Διαλυτότητα
                                 
                                 Η διαλυτότητα πρέπει γενικά να αναφέρεται στην κανονική θερμοκρασία.
                                 Πρέπει να αναφέρεται η υδατοδιαλυτότητα.
                                 Μπορεί επίσης να περιλαμβάνεται η διαλυτότητα σε πολικούς και μη πολικούς διαλύτες.
                                 Όσον αφορά τα μείγματα, πρέπει να αναφέρεται αν το μείγμα είναι πλήρως ή μόνο εν μέρει διαλυτό ή αναμείξιμο με νερό ή άλλον διαλύτη.
                                 Όσον αφορά τις νανομορφές, πρέπει να αναφέρεται ο ρυθμός διάλυσης σε νερό ή σε άλλα σχετικά βιολογικά ή περιβαλλοντικά μέσα πέραν από την υδατοδιαλυτότητα.
                              
                           
                                 ιδ)
                              
                              
                                 
                                    Συντελεστής κατανομής σε n-οκτανόλη/νερό (λογαριθμική τιμή)
                                 
                                 Δεν ισχύει για ανόργανα και ιοντικά υγρά και δεν εφαρμόζεται γενικά στα μείγματα.
                                 Πρέπει να αναφέρεται αν η αναφερόμενη τιμή βασίζεται σε δοκιμές ή σε υπολογισμό.
                                 Όσον αφορά τις νανομορφές μιας ουσίας για την οποία δεν ισχύει ο συντελεστής κατανομής n-οκτανόλης/νερού, πρέπει να αναφέρεται η σταθερότητα διασποράς σε διαφορετικά μέσα.
                              
                           
                                 ιε)
                              
                              
                                 
                                    Τάση ατμών
                                 
                                 Η τάση ατμών γενικά αναφέρεται σε κανονική θερμοκρασία.
                                 Όσον αφορά τα πτητικά υγρά, αναφέρεται η τάση ατμών στους 50 °C.
                                 Σε περιπτώσεις που ένα δελτίο δεδομένων ασφαλείας χρησιμοποιείται για να καλύψει παραλλαγές υγρού μείγματος ή μείγματος υγροποιημένων αερίων, δίνεται το εύρος της τάσης ατμών.
                                 Όσον αφορά τα υγρά μείγματα ή τα μείγματα υγροποιημένων αερίων, αναφέρεται το εύρος της τάσης ατμών ή τουλάχιστον η τάση ατμών των πλέον πτητικών συστατικών, όταν η τάση ατμών του μείγματος καθορίζεται κυρίως από τα εν λόγω συστατικά.
                                 Η συγκέντρωση κορεσμένων ατμών μπορεί επίσης να αναφέρεται.
                              
                           
                                 ιστ)
                              
                              
                                 
                                    Πυκνότητα και/ή σχετική πυκνότητα
                                 
                                 Ισχύει μόνο για υγρά και στερεά.
                                 Η πυκνότητα και η σχετική πυκνότητα πρέπει γενικά να αναφέρεται σε κανονικές συνθήκες θερμοκρασίας και πίεσης.
                                 Αναφέρεται η απόλυτη πυκνότητα και/ή η σχετική πυκνότητα με βάση το νερό στους 4 °C ως σημείο αναφοράς (αλλιώς «ειδικό βάρος»).
                                 Σε περιπτώσεις η πυκνότητα μπορεί να παρουσιάζει διακυμάνσεις, π.χ. λόγω παρασκευής κατά παρτίδες ή σε περίπτωση που ένα δελτίο δεδομένων ασφαλείας χρησιμοποιείται για να καλύψει διάφορες παραλλαγές ουσίας ή μείγματος, μπορεί να αναφέρεται εύρος τιμών.
                                 Στο δελτίο δεδομένων ασφαλείας δηλώνεται κατά πόσον αναφέρεται η απόλυτη (σε μονάδες π.χ. g/cm3
                                     ή kg/m3
                                    ) και/ή η σχετική πυκνότητα (αδιάστατη).
                              
                           
                                 ιζ)
                              
                              
                                 
                                    Σχετική πυκνότητα ατμών
                                 
                                 Ισχύει μόνο για αέρια και υγρά.
                                 Όσον αφορά τα αέρια, πρέπει να αναφέρεται η σχετική πυκνότητα των αεριών με βάση τον αέρα σε θερμοκρασία αναφοράς 20 °C.
                                 Όσον αφορά τα υγρά, πρέπει να αναφέρεται η σχετική πυκνότητα ατμών με βάση τον αέρα σε θερμοκρασία αναφοράς 20 °C.
                                 Όσον αφορά τα υγρά, μπορεί επίσης να αναφέρεται η σχετική πυκνότητα D
                                    m του μείγματος ατμού/αέρα στους 20 °C.
                              
                           
                                 ιη)
                              
                              
                                 
                                    Χαρακτηριστικά σωματιδίων
                                 
                                 Ισχύει μόνο για τα στερεά.
                                 Πρέπει να αναφέρεται το μέγεθος των σωματιδίων [διάμεσος ισοδύναμης διαμέτρου, μέθοδος υπολογισμού της διαμέτρου (με βάση τον αριθμό, την επιφάνεια ή τον όγκο) καθώς και το εύρος διακύμανσης αυτής της διάμεσης τιμής]. Μπορούν επίσης να αναφέρονται και άλλες ιδιότητες, όπως η κατανομή του μεγέθους (π.χ. ως εύρος), η αναλογία σχήματος και διαστάσεων, η κατάσταση συσσωμάτωσης και σύμπηξης, το ειδικό εμβαδόν και η δημιουργία σκόνης. Εάν η ουσία είναι σε νανομορφή ή εάν το μείγμα που διατίθεται στην αγορά περιέχει νανομορφή, τα χαρακτηριστικά αυτά πρέπει να αναφέρονται στο παρόν υποτμήμα, ή να γίνεται παραπομπή σε αυτά, εάν παρατίθενται ήδη σε άλλο σημείο του δελτίου δεδομένων ασφαλείας.
                              
                           9.2.   Λοιπές πληροφορίες
                     
                     Πέραν από τις ιδιότητες που αναφέρονται στο υποτμήμα 9.1, πρέπει να αναφέρονται και άλλες φυσικές και χημικές παράμετροι, όπως είναι οι ιδιότητες που απαριθμούνται στα υποτμήματα 9.2.1 και 9.2.2, εάν η αναφορά τους είναι σημαντική για την ασφαλή χρήση της ουσίας ή του μείγματος.
                     9.2.1.   Πληροφορίες σχετικά με τις κλάσεις φυσικού κινδύνου
                     
                     Το παρόν υποτμήμα απαριθμεί τις ιδιότητες, τα χαρακτηριστικά ασφαλείας και τα αποτελέσματα δοκιμών, τα οποία μπορεί να είναι χρήσιμο να περιλαμβάνονται στο δελτίο δεδομένων ασφαλείας, όταν μια ουσία ή ένα μείγμα ταξινομείται στην αντίστοιχη κλάση φυσικού κινδύνου. Τα δεδομένα που θεωρούνται συναφή για έναν συγκεκριμένο φυσικό κίνδυνο, αλλά δεν έχουν ως αποτέλεσμα την ταξινόμηση (π.χ. αρνητικά αποτελέσματα δοκιμών κοντά στο κριτήριο) μπορεί επίσης να είναι σκόπιμο να αναφέρονται.
                     Η ονομασία της κλάσης φυσικού κινδύνου στην οποία αναφέρονται τα δεδομένα μπορεί να αναφέρεται σε συνδυασμό με τα δεδομένα.
                     
                                 α)
                              
                              
                                 
                                    Εκρηκτικά
                                 
                                 Το παρόν σημείο ισχύει επίσης για ουσίες και μείγματα που αναφέρονται στη σημείωση 2 του τμήματος 2.1.3. του παραρτήματος I του κανονισμού (ΕΚ) αριθ. 1272/2008 και σε άλλες ουσίες και μείγματα που παρουσιάζουν θετική επίδραση, εάν θερμανθούν υπό περιορισμό.
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             ευαισθησία σε τραντάγματα·
                                          
                                       
                                             ii)
                                          
                                          
                                             επίδραση της θέρμανσης υπό περιορισμό·
                                          
                                       
                                             iii)
                                          
                                          
                                             επίδραση της ανάφλεξης υπό περιορισμό·
                                          
                                       
                                             iv)
                                          
                                          
                                             ευαισθησία στην κρούση·
                                          
                                       
                                             v)
                                          
                                          
                                             ευαισθησία στην τριβή·
                                          
                                       
                                             vi)
                                          
                                          
                                             θερμική σταθερότητα·
                                          
                                       
                                             vii)
                                          
                                          
                                             συσκευασία (είδος, μέγεθος, καθαρή μάζα της ουσίας ή του μείγματος), βάσει της οποίας καθορίστηκε η υποδιαίρεση εντός της κλάσης των εκρηκτικών, ή με βάση την οποία η ουσία ή το μείγμα εξαιρέθηκε από την ταξινόμηση ως εκρηκτικό.
                                          
                                       
                           
                                 β)
                              
                              
                                 
                                    Εύφλεκτα αέρια
                                 
                                 Όσον αφορά τα καθαρά εύφλεκτα αέρια, μπορούν να παρέχονται οι ακόλουθες πληροφορίες πέρα από τα δεδομένα για τα όρια έκρηξης που αναφέρονται στο σημείο ζ) του υποτμήματος 9.1:
                                 
                                             i)
                                          
                                          
                                             το T
                                                Ci (μέγιστη περιεκτικότητα σε εύφλεκτο αέριο το οποίο, όταν αναμειγνύεται με άζωτο, δεν είναι εύφλεκτο στον αέρα, σε γραμμομόρια %)·
                                          
                                       
                                             ii)
                                          
                                          
                                             τη θεμελιώδη ταχύτητα καύσης εάν το αέριο ταξινομείται στην κατηγορία 1Β με βάση τη θεμελιώδη ταχύτητα καύσης.
                                          
                                       Όσον αφορά τα μείγματα εύφλεκτων αερίων, μπορούν να παρέχονται οι ακόλουθες πληροφορίες πέρα από τα δεδομένα για τα όρια έκρηξης που αναφέρονται στο σημείο ζ) του υποτμήματος 9.1:
                                 
                                             i)
                                          
                                          
                                             όρια έκρηξης, εάν υποβλήθηκαν σε δοκιμή, ή ένδειξη του κατά πόσον η ταξινόμηση και η κατάταξή τους βασίζεται σε υπολογισμό·
                                          
                                       
                                             ii)
                                          
                                          
                                             θεμελιώδη ταχύτητα καύσης εάν το μείγμα αερίων ταξινομείται στην κατηγορία 1Β με βάση τη θεμελιώδη ταχύτητα καύσης.
                                          
                                       
                           
                                 γ)
                              
                              
                                 
                                    Αερολύματα
                                 
                                 Μπορεί να παρέχεται το ακόλουθο συνολικό ποσοστό (κατά μάζα) εύφλεκτων συστατικών, εκτός εάν το αερόλυμα ταξινομείται ως αερόλυμα κατηγορίας 1, καθώς περιέχει εύφλεκτα συστατικά άνω του 1 % (κατά μάζα) ή έχει θερμότητα καύσης τουλάχιστον 20 kJ/g και δεν υποβάλλεται σε διαδικασίες ταξινόμησης ευφλεκτότητας (βλέπε σημείωση στην παράγραφο 2.3.2.2 του παραρτήματος I του κανονισμού (ΕΚ) αριθ. 1272/2008)·
                              
                           
                                 δ)
                              
                              
                                 
                                    Οξειδωτικά αέρια
                                 
                                 Όσον αφορά το καθαρό αέριο, μπορεί να παρέχεται ο C
                                    i (συντελεστής ισοδυναμίας οξυγόνου) σύμφωνα με το πρότυπο ISO 10156 «Αέρια και μείγματα αερίου — Προσδιορισμός του κινδύνου φωτιάς και της ικανότητας οξείδωσης για την επιλογή των εξόδων βαλβίδων των φιαλών», ή σύμφωνα με ισοδύναμη μέθοδο·
                                 Όσον αφορά τα μείγματα αερίων, μπορούν να αναφέρονται οι όροι «οξειδωτικό αέριο κατηγορίας 1 [που έχει υποβληθεί σε δοκιμή σύμφωνα με το πρότυπο ISO 10156 (ή σύμφωνα με ισοδύναμη μέθοδο)]» όσον αφορά τα μείγματα που υποβλήθηκαν σε δοκιμές, ή η οξειδωτική ισχύ που υπολογίστηκε σύμφωνα με το πρότυπο ISO 10156 ή με ισοδύναμη μέθοδο·
                              
                           
                                 ε)
                              
                              
                                 
                                    Αέρια υπό πίεση
                                 
                                 Όσον αφορά τα καθαρά αέρια, μπορεί να παρέχεται η κρίσιμη θερμοκρασία.
                                 Όσον αφορά τα μείγματα αερίων, μπορεί να παρέχεται η ψευδοκρίσιμη θερμοκρασία.
                              
                           
                                 στ)
                              
                              
                                 
                                    Εύφλεκτα υγρά
                                 
                                 Όταν η ουσία ή το μείγμα ταξινομείται ως εύφλεκτο υγρό, τα δεδομένα για το σημείο ζέσεως και το σημείο ανάφλεξης δεν πρέπει να παρέχονται στο παρόν σημείο, καθώς τα δεδομένα αυτά πρέπει να αναφέρονται σύμφωνα με το υποτμήμα 9.1. Μπορεί να παρέχονται πληροφορίες για τη διατήρηση της καύσης.
                              
                           
                                 ζ)
                              
                              
                                 
                                    Εύφλεκτα στερεά
                                 
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             ρυθμός καύσης ή χρόνος καύσης όσον αφορά τις μεταλλικές σκόνες,
                                          
                                       
                                             ii)
                                          
                                          
                                             δήλωση σχετικά με το κατά πόσον η καύση περνά την υγρή ζώνη στη δοκιμασία «wetted zone»·
                                          
                                       
                           
                                 η)
                              
                              
                                 
                                    Αυτοαντιδρώσες ουσίες και μείγματα
                                 
                                 Πέραν από την ένδειξη της SADT, όπως προσδιορίζεται στο στοιχείο ι) του υποτμήματος 9.1, μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             θερμοκρασία αποσύνθεσης,
                                          
                                       
                                             ii)
                                          
                                          
                                             ιδιότητες έκρηξης,
                                          
                                       
                                             iii)
                                          
                                          
                                             ιδιότητες κατάκαυσης,
                                          
                                       
                                             iv)
                                          
                                          
                                             επίδραση της θέρμανσης υπό περιορισμό·
                                          
                                       
                                             v)
                                          
                                          
                                             εκρηκτική ισχύς, εάν συντρέχει περίπτωση·
                                          
                                       
                           
                                 θ)
                              
                              
                                 
                                    Πυροφορικά υγρά
                                 
                                 Μπορούν να παρέχονται πληροφορίες σχετικά με το εάν λαμβάνει χώρα αυτανάφλεξη ή απανθράκωση του διηθητικού χαρτιού.
                              
                           
                                 ι)
                              
                              
                                 
                                    Πυροφορικά στερεά
                                 
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             δήλωση σχετικά με το αν λαμβάνει χώρα αυτανάφλεξη όταν χύνονται ή μέσα σε πέντε λεπτά αφού χυθούν, όσον αφορά τα στερεά σε μορφή σκόνης,
                                          
                                       
                                             ii)
                                          
                                          
                                             δήλωση σχετικά με το κατά πόσον οι πυροφορικές ιδιότητές τους μπορούν να μεταβληθούν με την πάροδο του χρόνου.
                                          
                                       
                           
                                 ια)
                              
                              
                                 
                                    Αυτοθερμαινόμενες ουσίες και μείγματα
                                 
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             δήλωση σχετικά με το κατά πόσον λαμβάνει χώρα αυτανάφλεξη και η μέγιστη τιμή αύξησης της θερμοκρασίας που προκύπτει,
                                          
                                       
                                             ii)
                                          
                                          
                                             αποτελέσματα των δοκιμών ελέγχου που αναφέρονται στο τμήμα 2.11.4.2 του παραρτήματος I του κανονισμού (ΕΚ) αριθ. 1272/2008, εάν διατίθενται και συντρέχει περίπτωση·
                                          
                                       
                           
                                 ιβ)
                              
                              
                                 
                                    Ουσίες και μείγματα που εκλύουν εύφλεκτα αέρια σε επαφή με το νερό
                                 
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             ταυτότητα του εκλυόμενου αερίου, εάν είναι γνωστή,
                                          
                                       
                                             ii)
                                          
                                          
                                             δήλωση σχετικά με το εάν το εκλυόμενο αέριο αυταναφλέγεται,
                                          
                                       
                                             iii)
                                          
                                          
                                             ρυθμός έκλυσης αερίου·
                                          
                                       
                           
                                 ιγ)
                              
                              
                                 
                                    Οξειδωτικά υγρά
                                 
                                 Μπορούν να παρέχονται πληροφορίες σχετικά με το εάν αυταναφλέγονται όταν αναμειγνύονται με κυτταρίνη.
                              
                           
                                 ιδ)
                              
                              
                                 
                                    Οξειδωτικά στερεά
                                 
                                 Μπορούν να παρέχονται πληροφορίες σχετικά με το εάν αυταναφλέγονται όταν αναμειγνύονται με κυτταρίνη.
                              
                           
                                 ιε)
                              
                              
                                 
                                    Οργανικά υπεροξείδια
                                 
                                 Πέραν από την ένδειξη της SADT, όπως προσδιορίζεται στο στοιχείο ι) του υποτμήματος 9.1, μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             θερμοκρασία αποσύνθεσης.
                                          
                                       
                                             ii)
                                          
                                          
                                             ιδιότητες έκρηξης,
                                          
                                       
                                             iii)
                                          
                                          
                                             ιδιότητες κατάκαυσης,
                                          
                                       
                                             iv)
                                          
                                          
                                             επίδραση της θέρμανσης υπό περιορισμό·
                                          
                                       
                                             v)
                                          
                                          
                                             εκρηκτική ισχύς·
                                          
                                       
                           
                                 ιστ)
                              
                              
                                 
                                    Διαβρωτικά μετάλλων
                                 
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             μέταλλα που διαβρώνονται από την ουσία ή το μείγμα,
                                          
                                       
                                             ii)
                                          
                                          
                                             ρυθμός διάβρωσης και δήλωση σχετικά με το αν αναφέρεται στον χάλυβα ή στο αλουμίνιο,
                                          
                                       
                                             iii)
                                          
                                          
                                             αναφορά σε άλλα τμήματα του δελτίου δεδομένων ασφαλείας όσον αφορά συμβατά ή ασύμβατα υλικά.
                                          
                                       
                           
                                 ιζ)
                              
                              
                                 
                                    Απευαισθητοποιημένα εκρηκτικά
                                 
                                 Μπορούν να παρέχονται οι ακόλουθες πληροφορίες:
                                 
                                             i)
                                          
                                          
                                             χρησιμοποιούμενος παράγοντας απευαισθητοποίησης,
                                          
                                       
                                             ii)
                                          
                                          
                                             ενέργεια εξώθερμης αποσύνθεσης,
                                          
                                       
                                             iii)
                                          
                                          
                                             διορθωμένος ρυθμός καύσης (Ac)·
                                          
                                       
                                             iv)
                                          
                                          
                                             εκρηκτικές ιδιότητες του απευαισθητοποιημένου εκρηκτικού στην εν λόγω κατάσταση.
                                          
                                       
                           9.2.2.   Άλλα χαρακτηριστικά ασφαλείας
                     
                     Πιθανόν να είναι χρήσιμο να αναφερθούν οι ιδιότητες, τα χαρακτηριστικά ασφαλείας και τα αποτελέσματα δοκιμών που παρατίθενται παρακάτω, όσον αφορά ουσίες ή μείγματα:
                     
                                 α)
                              
                              
                                 μηχανική ευαισθησία·
                              
                           
                                 β)
                              
                              
                                 θερμοκρασία αυτοεπιταχυνόμενου πολυμερισμού·
                              
                           
                                 γ)
                              
                              
                                 σχηματισμός εκρηκτικών μειγμάτων αέρα/σκόνης·
                              
                           
                                 δ)
                              
                              
                                 όξινο/αλκαλικό απόθεμα·
                              
                           
                                 ε)
                              
                              
                                 ρυθμός εξάτμισης·
                              
                           
                                 στ)
                              
                              
                                 αναμειξιμότητα·
                              
                           
                                 ζ)
                              
                              
                                 αγωγιμότητα·
                              
                           
                                 η)
                              
                              
                                 διαβρωτική δράση·
                              
                           
                                 i)
                              
                              
                                 ομάδα αερίων·
                              
                           
                                 ι)
                              
                              
                                 δυναμικό οξειδοαναγωγής·
                              
                           
                                 ια)
                              
                              
                                 δυναμικό σχηματισμού ριζών·
                              
                           
                                 ιβ)
                              
                              
                                 φωτοκαταλυτικές ιδιότητες.
                              
                           Πρέπει να αναφέρονται και άλλες φυσικές και χημικές παράμετροι, εάν η αναφορά τους έχει σημασία για την ασφαλή χρήση της ουσίας ή του μείγματος.
                     10.   
                           ΤΜΗΜΑ 10: Σταθερότητα και αντιδραστικότητα
                        
                     
                     Στο εν λόγω τμήμα του δελτίου δεδομένων ασφαλείας περιγράφεται η σταθερότητα της ουσίας ή του μείγματος και η πιθανότητα επικίνδυνων αντιδράσεων υπό ορισμένες συνθήκες χρήσης και επίσης αν η ουσία ή το μείγμα εκλυθούν στο περιβάλλον, ενώ γίνεται αναφορά, εφόσον συντρέχει περίπτωση, στις χρησιμοποιούμενες μεθόδους δοκιμών. Αν αναφέρεται ότι μια συγκεκριμένη ιδιότητα δεν ισχύει ή αν δεν διατίθενται πληροφορίες για μια συγκεκριμένη ιδιότητα, αναφέρονται οι λόγοι.
                     10.1.   Αντιδραστικότητα
                     
                     
                              
                                 10.1.1.
                              
                              
                                 Περιγράφονται οι κίνδυνοι αντιδραστικότητας της ουσίας ή του μείγματος. Εφόσον διατίθενται, δίνονται συγκεκριμένα δεδομένα δοκιμών για την ουσία ή το μείγμα ως σύνολο. Ωστόσο, οι πληροφορίες δύνανται να βασίζονται επίσης σε γενικά δεδομένα για την κατηγορία ή την οικογένεια της ουσίας ή του μείγματος, αν τα δεδομένα αυτά δηλώνουν επαρκώς την εκτιμώμενη επικινδυνότητα της ουσίας ή του μείγματος.
                              
                           
                              
                                 10.1.2.
                              
                              
                                 Αν τα δεδομένα για τα μείγματα δεν είναι διαθέσιμα, παρέχονται τα δεδομένα για τις ουσίες του μείγματος. Κατά τον καθορισμό της ασυμβατότητας, λαμβάνονται υπόψη οι ουσίες, οι περιέκτες και οι ρύποι στους οποίους ενδέχεται να εκτεθεί η ουσία ή το μείγμα κατά τη μεταφορά, την αποθήκευση και τη χρήση.
                              
                           10.2.   Χημική σταθερότητα
                     
                     Αναφέρεται αν η ουσία ή το μείγμα είναι σταθερά ή ασταθή υπό κανονικές συνθήκες περιβάλλοντος και υπό τις προβλεπόμενες συνθήκες φύλαξης και χειρισμού από απόψεως θερμοκρασίας και πίεσης. Περιγράφονται όλοι οι σταθεροποιητές που χρησιμοποιούνται ή δύνανται να χρησιμοποιηθούν για τη διατήρηση της χημικής σταθερότητας της ουσίας ή του μείγματος. Καθορίζεται η σημασία, από άποψη ασφάλειας, μιας μεταβολής στη φυσική όψη της ουσίας ή του μείγματος Όσον αφορά τα απευαισθητοποιημένα εκρηκτικά, παρέχονται πληροφορίες σχετικά με τη διάρκεια ζωής και οδηγίες σχετικά με την εξακρίβωση της απευαισθητοποίησης, και θα πρέπει να αναφέρεται ότι η αφαίρεση του παράγοντα απευαισθητοποίησης θα κάνει το προϊόν εκρηκτικό.
                     10.3.   Πιθανότητα επικίνδυνων αντιδράσεων
                     
                     Εφόσον συντρέχει περίπτωση, αναφέρεται αν η ουσία ή το μείγμα μπορεί να αντιδράσουν ή να πολυμεριστούν, παράγοντας πίεση ή θερμότητα ή δημιουργώντας άλλες επικίνδυνες συνθήκες. Περιγράφονται οι συνθήκες υπό τις οποίες δύνανται να προκύψουν επικίνδυνες αντιδράσεις.
                     10.4.   Συνθήκες προς αποφυγή
                     
                     Αναφέρονται οι συνθήκες που ενδέχεται να προκαλέσουν κίνδυνο, όπως θερμοκρασία, πίεση, φως, κρούση, ηλεκτροστατική εκκένωση, δονήσεις ή άλλες φυσικές πιέσεις («συνθήκες προς αποφυγή») και, εφόσον είναι δυνατόν, παρέχεται σύντομη περιγραφή των μέτρων που πρέπει να ληφθούν για τη διαχείριση των σχετικών κινδύνων. Όσον αφορά τα απευαισθητοποιημένα εκρηκτικά, πρέπει να παρέχονται πληροφορίες για τα μέτρα που πρέπει να λαμβάνονται ώστε να αποφεύγεται η ακούσια απομάκρυνση του παράγοντα απευαισθητοποίησης, και να παρατίθενται οι συνθήκες που πρέπει να αποφεύγονται εάν η ουσία ή το μείγμα δεν είναι επαρκώς ευαισθητοποιημένα.
                     10.5.   Μη συμβατά υλικά
                     
                     Αναφέρονται οικογένειες ουσιών ή μείγματα ή συγκεκριμένες ουσίες, όπως νερό, αέρας, οξέα, βάσεις, οξειδωτικά, που σε συνδυασμό με την ουσία ή το μείγμα θα μπορούσαν να προκαλέσουν επικίνδυνη κατάσταση (όπως έκρηξη, έκλυση τοξικών ή εύφλεκτων υλικών ή έκλυση υπερβολικής θερμότητας) και, εφόσον είναι σκόπιμο, παρέχεται σύντομη περιγραφή των μέτρων που πρέπει να ληφθούν για τη διαχείριση των σχετικών κινδύνων.
                     10.6.   Επικίνδυνα προϊόντα αποσύνθεσης
                     
                     Αναφέρονται τα γνωστά και ευλόγως αναμενόμενα επικίνδυνα προϊόντα αποσύνθεσης ως αποτέλεσμα της χρήσης, της αποθήκευσης, της υπερχείλισης και της θέρμανσης. Τα επικίνδυνα προϊόντα καύσης περιλαμβάνονται στο τμήμα 5 του δελτίου δεδομένων ασφαλείας.
                     11.   
                           ΤΜΗΜΑ 11: Τοξικολογικές πληροφορίες
                        
                     
                     Το εν λόγω τμήμα του δελτίου δεδομένων ασφαλείας προορίζεται για χρήση κυρίως από γιατρούς, επαγγελματίες του τομέα της επαγγελματικής υγείας και ασφάλειας και τοξικολόγους. Παρέχεται μια σύντομη αλλά πλήρης και κατανοητή περιγραφή των διαφόρων τοξικολογικών επιπτώσεων (στην υγεία) και τα διαθέσιμα δεδομένα που χρησιμοποιούνται για τον προσδιορισμό των επιπτώσεων αυτών, συμπεριλαμβανομένων κατάλληλων πληροφοριών για την τοξικοκινητική, τον μεταβολισμό και την κατανομή στο ανθρώπινο σώμα. Οι πληροφορίες του τμήματος αυτού πρέπει να συμφωνούν με τις πληροφορίες που παρέχονται στην καταχώριση και/ή στην έκθεση χημικής ασφάλειας, όταν αυτές απαιτούνται, και με την ταξινόμηση της ουσίας ή του μείγματος.
                     11.1.   Πληροφορίες για τις τάξεις κινδύνου, όπως ορίζονται στον κανονισμό (ΕΚ) αριθ. 1272/2008
                     
                     Οι σχετικές τάξεις κινδύνου για τις οποίες παρέχονται πληροφορίες είναι οι εξής:
                     
                                 α)
                              
                              
                                 οξεία τοξικότητα·
                              
                           
                                 β)
                              
                              
                                 διάβρωση και ερεθισμός του δέρματος·
                              
                           
                                 γ)
                              
                              
                                 σοβαρή οφθαλμική βλάβη/ερεθισμός·
                              
                           
                                 δ)
                              
                              
                                 ευαισθητοποίηση του αναπνευστικού ή ευαισθητοποίηση του δέρματος·
                              
                           
                                 ε)
                              
                              
                                 μεταλλαξιγένεση γεννητικών κυττάρων·
                              
                           
                                 στ)
                              
                              
                                 καρκινογένεση·
                              
                           
                                 ζ)
                              
                              
                                 τοξικότητα στην αναπαραγωγή
                              
                           
                                 η)
                              
                              
                                 ειδική τοξικότητα στα όργανα-στόχους (STOT) — εφάπαξ έκθεση·
                              
                           
                                 θ)
                              
                              
                                 ειδική τοξικότητα στα όργανα-στόχους (STOT) — επανειλημμένη έκθεση·
                              
                           
                                 ι)
                              
                              
                                 επικινδυνότητα αναρρόφησης.
                              
                           Αυτοί οι τύποι επικινδυνότητας πρέπει να περιλαμβάνονται πάντοτε στο δελτίο δεδομένων ασφαλείας.
                     Για τις ουσίες που υπόκεινται σε καταχώριση, πρέπει να δίνονται σύντομες περιλήψεις των πληροφοριών που προκύπτουν από την εφαρμογή των παραρτημάτων VII έως XI, συμπεριλαμβανομένης, εφόσον συντρέχει περίπτωση, μιας αναφοράς στις χρησιμοποιούμενες μεθόδους δοκιμής. Για τις ουσίες που υπόκεινται σε καταχώριση, οι πληροφορίες πρέπει επίσης να περιλαμβάνουν τα αποτελέσματα της σύγκρισης των διαθέσιμων δεδομένων με τα κριτήρια που καθορίζονται στον κανονισμό (ΕΚ) αριθ. 1272/2008 για ΚΜΤ των κατηγοριών 1Α και 1Β, σύμφωνα με το σημείο 1.3.1 του παραρτήματος I του παρόντος κανονισμού.
                     11.1.1.   Περιλαμβάνονται πληροφορίες για κάθε τάξη ή διαφοροποίηση κινδύνου. Αν αναφέρεται ότι η ουσία ή το μείγμα δεν έχουν ταξινομηθεί σε κάποια ειδική τάξη ή κατηγορία κινδύνου, το δελτίο δεδομένων ασφαλείας αναφέρει με σαφήνεια αν αυτό συμβαίνει λόγω έλλειψης δεδομένων, τεχνικής αδυναμίας λήψης των δεδομένων, ασαφών δεδομένων ή δεδομένων που είναι πειστικά αλλά δεν επαρκούν για την ταξινόμηση. Στη δεύτερη περίπτωση, στο δελτίο δεδομένων ασφαλείας καθορίζεται ότι «βάσει των διαθέσιμων δεδομένων, τα κριτήρια ταξινόμησης δεν πληρούνται».
                     11.1.2.   Τα δεδομένα που συμπεριλαμβάνονται στο υποτμήμα αυτό ισχύουν για την ουσία ή το μείγμα όπως διατίθενται στην αγορά. Σε περίπτωση μείγματος, τα δεδομένα περιγράφουν τις τοξικολογικές ιδιότητες του μείγματος συνολικά, εκτός αν εφαρμόζεται το άρθρο 6 παράγραφος 3 του κανονισμού (ΕΚ) αριθ. 1272/2008. Εφόσον είναι διαθέσιμες, αναφέρονται επίσης οι σχετικές τοξικολογικές ιδιότητες των επικίνδυνων ουσιών σε ένα μείγμα, όπως οι LD50, οι εκτιμήσεις οξείας τοξικότητας ή οι LC50.
                     11.1.3.   Όταν υπάρχουν αρκετά δεδομένα δοκιμών για την ουσία ή το μείγμα, ενδέχεται να χρειαστεί η σύνοψη των αποτελεσμάτων των χρησιμοποιούμενων κρίσιμων μελετών, π.χ. ανά οδό έκθεσης.
                     11.1.4.   Όταν δεν πληρούνται τα κριτήρια ταξινόμησης για μια συγκεκριμένη τάξη κινδύνου, πρέπει να παρέχονται πληροφορίες για τη στήριξη αυτού του πορίσματος.
                     11.1.5.   Πληροφορίες για πιθανές οδούς έκθεσης
                     
                     Παρέχονται πληροφορίες σχετικά με τις πιθανές οδούς έκθεσης και τις επιπτώσεις της ουσίας ή του μείγματος μέσω κάθε πιθανής οδού έκθεσης, δηλαδή μέσω κατάποσης, εισπνοής ή έκθεσης του δέρματος ή των ματιών. Αν οι επιπτώσεις για την υγεία δεν είναι γνωστές, αυτό αναφέρεται.
                     11.1.6.   Συμπτώματα που σχετίζονται με τα φυσικά, χημικά και τοξικολογικά χαρακτηριστικά
                     
                     Περιγράφονται οι πιθανές αρνητικές επιπτώσεις και τα συμπτώματα που σχετίζονται με την έκθεση στην ουσία ή το μείγμα και τα συστατικά του ή τα υποπροϊόντα του. Παρέχονται οι διαθέσιμες πληροφορίες για τα συμπτώματα που σχετίζονται με τα φυσικά, χημικά και τοξικολογικά χαρακτηριστικά της ουσίας ή του μείγματος κατόπιν της έκθεσης. Περιγράφονται τα πρώτα συμπτώματα των χαμηλών εκθέσεων έως τις συνέπειες της σοβαρής έκθεσης, όπως «ενδέχεται να παρουσιαστούν κεφαλαλγίες και ζαλάδες, που μπορεί να οδηγήσουν σε λιποθυμία ή απώλεια συνείδησης. Οι μεγάλες δόσεις δύνανται να προκαλέσουν κώμα και θάνατο».
                     11.1.7.   Καθυστερημένες και άμεσες επιπτώσεις καθώς και χρόνιες επιπτώσεις από βραχυχρόνια και μακροχρόνια έκθεση
                     
                     Παρέχονται πληροφορίες σχετικά με το αν αναμένονται ή όχι καθυστερημένες ή άμεσες επιπτώσεις από βραχυχρόνια και μακροχρόνια έκθεση. Παρέχονται, επίσης, πληροφορίες σχετικά με οξείες και χρόνιες επιπτώσεις για την υγεία που σχετίζονται με την έκθεση του ανθρώπου στην ουσία ή στο μείγμα. Όταν δεν διατίθενται δεδομένα για τον άνθρωπο, συνοψίζονται τα πειραματικά δεδομένα και παρέχονται λεπτομέρειες είτε σχετικά με τα δεδομένα για τα ζώα, όπου καθορίζεται με σαφήνεια το είδος του ζώου, είτε σχετικά με τις δοκιμές in vitro, όπου καθορίζονται με σαφήνεια οι τύποι των κυττάρων. Διευκρινίζεται επίσης αν τα τοξικολογικά δεδομένα βασίζονται σε δεδομένα που αφορούν ανθρώπους ή ζώα ή δοκιμές in vitro.
                     11.1.8.   Διαδραστικές επιπτώσεις
                     
                     Περιλαμβάνονται πληροφορίες για τις διαδράσεις, εφόσον είναι σχετικές και διαθέσιμες.
                     11.1.9.   Απουσία συγκεκριμένων δεδομένων
                     
                     Ενδέχεται να μην είναι πάντοτε εφικτή η λήψη πληροφοριών για την επικινδυνότητα μιας ουσίας ή ενός μείγματος. Όταν δεν υπάρχουν διαθέσιμα δεδομένα για τη συγκεκριμένη ουσία ή μείγμα, δύνανται να χρησιμοποιηθούν, κατά περίπτωση, δεδομένα για παρόμοιες ουσίες ή μείγματα, εφόσον προσδιορίζεται η σχετική παρόμοια ουσία ή μείγμα. Όταν δεν χρησιμοποιούνται συγκεκριμένα δεδομένα ή όταν δεν υπάρχουν διαθέσιμα δεδομένα, αυτό αναφέρεται με σαφήνεια.
                     11.1.10.   Μείγματα
                     
                     Για μια δεδομένη επίπτωση στην υγεία, αν ένα μείγμα δεν έχει υποβληθεί σε δοκιμή για τις επιπτώσεις του στην υγεία συνολικά, παρέχονται σχετικές πληροφορίες για συναφείς ουσίες που παρουσιάζονται στο τμήμα 3.
                     11.1.11.   Πληροφορίες για το μείγμα έναντι πληροφοριών για τις ουσίες
                     
                     
                              
                                 11.1.11.1.
                              
                              
                                 Οι ουσίες ενός μείγματος δύνανται να διαδράσουν μεταξύ τους στο σώμα, με αποτέλεσμα να παρουσιάζουν διαφορετικούς ρυθμούς απορρόφησης, μεταβολισμού και απέκκρισης. Ως εκ τούτου, οι τοξικές δράσεις ενδέχεται να αλλάξουν και η συνολική τοξικότητα του μείγματος μπορεί να διαφέρει από την τοξικότητα των ουσιών που περιέχονται σ’ αυτό. Αυτό πρέπει να λαμβάνεται υπόψη όταν παρέχονται τοξικολογικές πληροφορίες στο παρόν υποτμήμα του δελτίου δεδομένων ασφαλείας.
                              
                           
                              
                                 11.1.11.2.
                              
                              
                                 Είναι απαραίτητο να ληφθεί υπόψη αν η συγκέντρωση κάθε ουσίας είναι αρκετή για να συμβάλει στις συνολικές επιπτώσεις του μείγματος για την υγεία. Οι πληροφορίες για τις τοξικές επιπτώσεις πρέπει να παρουσιάζονται για κάθε ουσία, εκτός των ακόλουθων περιπτώσεων:
                                 
                                             α)
                                          
                                          
                                             αν οι πληροφορίες επαναλαμβάνονται, αναφέρονται μόνο μία φορά για το σύνολο του μείγματος, όπως όταν δύο ουσίες προκαλούν έμετο και διάρροια·
                                          
                                       
                                             β)
                                          
                                          
                                             αν οι επιπτώσεις αυτές δεν είναι πιθανό να προκύψουν στις υφιστάμενες συγκεντρώσεις, π.χ. όταν μια ήπια ερεθιστική ουσία διαλύεται σε ένα μη ερεθιστικό διάλυμα σε συγκέντρωση χαμηλότερη από μια συγκεκριμένη συγκέντρωση·
                                          
                                       
                                             γ)
                                          
                                          
                                             όταν δεν διατίθενται πληροφορίες για τις διαδράσεις μεταξύ των ουσιών που περιέχονται σε ένα μείγμα, δεν πραγματοποιούνται υποθέσεις, αλλά αντίθετα παρουσιάζονται ξεχωριστά οι επιπτώσεις κάθε ουσίας για την υγεία.
                                          
                                       
                           11.2.   Πληροφορίες για άλλους τύπους επικινδυνότητας
                     
                     11.2.1.   Ιδιότητες ενδοκρινικής διαταραχής
                     
                     Πρέπει να παρέχονται πληροφορίες σχετικά με τις δυσμενείς επιπτώσεις στην υγεία που προκαλούνται από ιδιότητες ενδοκρινικής διαταραχής, εφόσον διατίθενται, για τις ουσίες που προσδιορίζονται ως έχουσες ιδιότητες ενδοκρινικής διαταραχής στο υποτμήμα 2.3. Οι πληροφορίες αυτές συνίστανται σε συνοπτικές περιλήψεις των πληροφοριών που προέρχονται από την εφαρμογή των κριτηρίων αξιολόγησης σύμφωνα με τους αντίστοιχους κανονισμούς [(ΕΚ) αριθ. 1907/2006, (ΕΕ) 2017/2100, (ΕΕ) 2018/605], οι οποίες είναι σχετικές με την αξιολόγηση των ιδιοτήτων ενδοκρινικής διαταραχής για την υγεία του ανθρώπου.
                     11.2.2.   Λοιπές πληροφορίες
                     
                     Περιλαμβάνονται άλλες σχετικές πληροφορίες για τις αρνητικές επιπτώσεις στην υγεία, ακόμη και όταν δεν απαιτούνται από τα κριτήρια ταξινόμησης.
                     12.   
                           ΤΜΗΜΑ 12: Οικολογικές πληροφορίες
                        
                     
                     Στο εν λόγω τμήμα του δελτίου δεδομένων ασφαλείας περιγράφονται οι πληροφορίες που παρέχονται για την εκτίμηση της περιβαλλοντικής επίδρασης της ουσίας ή του μείγματος που εκλύεται στο περιβάλλον. Στα υποτμήματα 12.1 έως 12.7 του δελτίου δεδομένων ασφαλείας δίνεται μια σύντομη περίληψη των δεδομένων, συμπεριλαμβανομένων, εφόσον διατίθενται, σχετικών δεδομένων δοκιμών με σαφή προσδιορισμό των ειδών, των μέσων, των μονάδων, της διάρκειας των δοκιμών και των συνθηκών των δοκιμών. Οι πληροφορίες αυτές δύναται να συμβάλουν στη διαχείριση υπερχειλίσεων και στην αξιολόγηση πρακτικών διαχείρισης αποβλήτων, του ελέγχου της έκλυσης, των μέτρων που λαμβάνονται σε περίπτωση εκούσιας έκλυσης και της μεταφοράς. Αν αναφέρεται ότι μια συγκεκριμένη ιδιότητα δεν ισχύει (επειδή τα διαθέσιμα στοιχεία καταδεικνύουν ότι η ουσία ή το μείγμα δεν ικανοποιεί τα κριτήρια για ταξινόμηση) ή αν δεν υπάρχουν πληροφορίες για μια συγκεκριμένη ιδιότητα, αναφέρονται οι λόγοι. Επιπλέον, αν η ουσία ή το μείγμα δεν έχει ταξινομηθεί για άλλους λόγους (για παράδειγμα, λόγω της τεχνικής αδυναμίας λήψης των δεδομένων ή λόγω μη πειστικών δεδομένων), αυτό θα πρέπει να αναφέρεται σαφώς στο δελτίο δεδομένων ασφαλείας.
                     Ορισμένες ιδιότητες, δηλαδή η βιοσυσσώρευση, η ανθεκτικότητα και η ικανότητα αποδόμησης, αφορούν συγκεκριμένες ουσίες και οι πληροφορίες αυτές πρέπει να παρέχονται, εφόσον συντρέχει περίπτωση και είναι διαθέσιμες, για κάθε σχετική ουσία που περιέχεται στο μείγμα (δηλαδή αυτές που πρέπει να αναφέρονται στο τμήμα 3 του δελτίου δεδομένων ασφαλείας και είναι επικίνδυνες για το περιβάλλον ή ουσίες ΑΒΤ/αΑαΒ). Πρέπει επίσης να δίνονται πληροφορίες για επικίνδυνα προϊόντα μετατροπής που προκύπτουν από την αποδόμηση ουσιών και μειγμάτων.
                     Οι πληροφορίες του τμήματος αυτού πρέπει να συμφωνούν με τις πληροφορίες που παρέχονται στην καταχώριση και/ή στην έκθεση χημικής ασφάλειας, όταν αυτές απαιτούνται, και με την ταξινόμηση της ουσίας ή του μείγματος.
                     Όταν είναι διαθέσιμα αξιόπιστα και συναφή πειραματικά δεδομένα, τα δεδομένα αυτά πρέπει να παρέχονται και να υπερισχύουν έναντι των πληροφοριών που λαμβάνονται από μοντέλα.
                     12.1.   Τοξικότητα
                     
                     Παρέχονται οι σχετικές διαθέσιμες πληροφορίες για την τοξικότητα με χρήση δεδομένων από δοκιμές σε υδρόβιους και/ή χερσαίους οργανισμούς. Περιλαμβάνονται τα σχετικά διαθέσιμα δεδομένα όσον αφορά την τοξικότητα στο υδάτινο περιβάλλον, τόσο την οξεία όσο και τη χρόνια, για τα ψάρια, τα καρκινοειδή, τα φύκη και τα άλλα υδρόβια φυτά. Επιπλέον, παρέχονται, αν υπάρχουν, δεδομένα όσον αφορά την τοξικότητα σε μικροοργανισμούς και μακροοργανισμούς του εδάφους και άλλους περιβαλλοντικά σημαντικούς οργανισμούς, όπως τα πτηνά, οι μέλισσες και τα φυτά. Όταν η ουσία ή το μείγμα έχει ανασταλτικές επιπτώσεις στη δραστηριότητα των μικροοργανισμών, αναφέρονται οι πιθανές συνέπειές τους σε εγκαταστάσεις επεξεργασίας λυμάτων.
                     Όταν δεν διατίθενται πειραματικά δεδομένα, ο προμηθευτής πρέπει να εξετάζει κατά πόσον μπορούν να ληφθούν αξιόπιστες και σχετικές πληροφορίες από μοντέλα.
                     Για ουσίες που υπόκεινται σε καταχώριση, πρέπει να συμπεριλαμβάνονται περιλήψεις των πληροφοριών που προέρχονται από την εφαρμογή των παραρτημάτων VII έως ΧΙ του παρόντος κανονισμού.
                     12.2.   Ανθεκτικότητα και ικανότητα αποδόμησης
                     
                     Η ικανότητα αποδόμησης είναι η δυνατότητα μιας ουσίας ή των αντίστοιχων ουσιών ενός μείγματος να αποδομείται στο περιβάλλον, είτε με βιοαποδόμηση είτε με άλλες διαδικασίες όπως η οξείδωση ή η υδρόλυση. Ανθεκτικότητα είναι η έλλειψη διαπιστωμένης αποδόμησης στις καταστάσεις που ορίζονται στα τμήματα 1.1.1 και 1.2.1 του παραρτήματος XIII. Όταν είναι διαθέσιμα, αναφέρονται αποτελέσματα δοκιμών σχετικά με την εκτίμηση της ανθεκτικότητας και της ικανότητας αποδόμησης. Αν αναφέρονται ημιζωές αποδόμησης, πρέπει να υποδεικνύεται αν οι ημιζωές αυτές αφορούν την αποδόμηση μέχρις ανοργανοποίησης ή την πρωτογενή αποδόμηση. Αναφέρεται επίσης η δυνατότητα μιας ουσίας ή ορισμένων ουσιών ενός μείγματος να αποδομείται σε εγκαταστάσεις επεξεργασίας λυμάτων.
                     Όταν δεν διατίθενται πειραματικά δεδομένα, ο προμηθευτής πρέπει να εξετάζει κατά πόσον μπορούν να ληφθούν αξιόπιστες και σχετικές πληροφορίες από μοντέλα.
                     Οι πληροφορίες αυτές πρέπει να δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος η οποία πρέπει να αναφέρεται στο τμήμα 3 του δελτίου δεδομένων ασφαλείας.
                     12.3.   Δυνατότητα βιοσυσσώρευσης
                     
                     Δυνατότητα βιοσυσσώρευσης είναι η δυνατότητα μιας ουσίας ή ορισμένων ουσιών σε ένα μείγμα να συσσωρεύονται σε ζώντες οργανισμούς και να διέρχονται, τελικά, μέσω της τροφικής αλυσίδας. Πρέπει να αναφέρονται τα αποτελέσματα δοκιμών σχετικά με την εκτίμηση της δυνατότητας βιοσυσσώρευσης. Στο πλαίσιο αυτό, πρέπει να παρέχονται, αν υπάρχουν, ο συντελεστής κατανομής οκτανόλης/νερού (Kow) και ο συντελεστής βιοσυγκέντρωσης (BCF) ή άλλες συναφείς παράμετροι σχετικές με τη βιοαποδόμηση, εάν είναι διαθέσιμες.
                     Όταν δεν είναι διαθέσιμα πειραματικά δεδομένα, θα εξετάζεται αν είναι δυνατόν να παρέχονται προβλέψεις με βάση μοντέλα.
                     Οι πληροφορίες αυτές πρέπει να δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος η οποία πρέπει να αναφέρεται στο τμήμα 3 του δελτίου δεδομένων ασφαλείας.
                     12.4.   Κινητικότητα στο έδαφος
                     
                     Κινητικότητα στο έδαφος είναι η δυνατότητα της ουσίας ή των συστατικών ενός μείγματος, αν εκλυθούν στο περιβάλλον, να μεταφερθούν υπό την επίδραση των φυσικών δυνάμεων στα υπόγεια ύδατα ή σε κάποια απόσταση από τον τόπο έκλυσης. Η δυνατότητα κινητικότητας στο έδαφος πρέπει να αναφέρεται, όταν είναι διαθέσιμη. Οι πληροφορίες για την κινητικότητα στο έδαφος μπορούν να καθοριστούν από σχετικά δεδομένα κινητικότητας, όπως μελέτες απορρόφησης ή έκπλυσης, τη γνωστή ή προβλεπόμενη κατανομή σε διαμερίσματα του περιβάλλοντος ή την επιφανειακή τάση. Για παράδειγμα, οι τιμές συντελεστή προσρόφησης εδάφους (Koc) μπορούν να προβλέπονται από τον Kow. Η έκπλυση και η κινητικότητα μπορούν να προβλεφθούν από μοντέλα.
                     Οι πληροφορίες αυτές πρέπει να δίνονται, εφόσον συντρέχει περίπτωση και είναι διαθέσιμες, για κάθε μεμονωμένη ουσία του μείγματος η οποία πρέπει να αναφέρεται στο τμήμα 3 του δελτίου δεδομένων ασφαλείας.
                     12.5.   Αποτελέσματα της αξιολόγησης ΑΒΤ και αΑαΒ
                     
                     Όταν απαιτείται έκθεση χημικής ασφάλειας, παρέχονται τα αποτελέσματα της αξιολόγησης ΑΒΤ και αΑαΒ, όπως περιέχονται στην έκθεση χημικής ασφάλειας.
                     12.6.   Ιδιότητες ενδοκρινικής διαταραχής
                     
                     Πρέπει να παρέχονται πληροφορίες σχετικά με τις δυσμενείς επιπτώσεις στο περιβάλλον που προκαλούνται από ιδιότητες ενδοκρινικής διαταραχής, εφόσον διατίθενται, για τις ουσίες που προσδιορίζονται ως έχουσες ιδιότητες ενδοκρινικής διαταραχής στο υποτμήμα 2.3. Οι πληροφορίες αυτές συνίστανται σε συνοπτικές περιλήψεις των πληροφοριών που προέρχονται από την εφαρμογή των κριτηρίων αξιολόγησης σύμφωνα με τους αντίστοιχους κανονισμούς [(ΕΚ) αριθ. 1907/2006, (ΕΕ) 2017/2100, (ΕΕ) 2018/605], οι οποίες είναι σχετικές με την αξιολόγηση των ιδιοτήτων ενδοκρινικής διαταραχής για το περιβάλλον
                     12.7.   Άλλες δυσμενείς επιπτώσεις
                     
                     Αν υπάρχουν, συμπεριλαμβάνονται πληροφορίες σχετικά με οποιεσδήποτε άλλες αρνητικές επιπτώσεις στο περιβάλλον, όπως περιβαλλοντική πορεία (έκθεση), δυνατότητα φωτοχημικής δημιουργίας όζοντος, δυνατότητα καταστροφής της στιβάδας του όζοντος ή δυνατότητα συμβολής στην αύξηση της θερμοκρασίας του πλανήτη.
                     13.   
                           ΤΜΗΜΑ 13: Στοιχεία σχετικά με τη διάθεση
                        
                     
                     Στο εν λόγω τμήμα του δελτίου δεδομένων ασφαλείας περιγράφονται πληροφορίες για την ορθή διαχείριση των αποβλήτων της ουσίας ή του μείγματος και/ή του περιέκτη τους, ώστε να διευκολυνθεί ο καθορισμός ασφαλών και φιλικών προς το περιβάλλον επιλογών διαχείρισης αποβλήτων, σύμφωνα προς τις απαιτήσεις της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (8), από το κράτος μέλος όπου παρέχεται το δελτίο δεδομένων ασφαλείας. Οι πληροφορίες σχετικά με την ασφάλεια των ατόμων που διενεργούν δραστηριότητες διαχείρισης αποβλήτων συμπληρώνουν τις πληροφορίες που παρέχονται στο τμήμα 8.
                     Όταν απαιτείται έκθεση χημικής ασφάλειας και όταν έχει πραγματοποιηθεί ανάλυση σταδίων απόρριψης, οι πληροφορίες σχετικά με τα μέτρα διαχείρισης των αποβλήτων συμφωνούν με τις προσδιοριζόμενες χρήσεις στην έκθεση χημικής ασφάλειας και τα σενάρια έκθεσης για την έκθεση χημικής ασφάλειας που περιλαμβάνονται στο παράρτημα του δελτίου δεδομένων ασφαλείας.
                     13.1.   Μέθοδοι επεξεργασίας αποβλήτων
                     
                     Αυτό το τμήμα του δελτίου δεδομένων ασφαλείας πρέπει:
                     
                                 α)
                              
                              
                                 να αναφέρει τους περιέκτες και τις μεθόδους διαχείρισης αποβλήτων, συμπεριλαμβανομένων των κατάλληλων μεθόδων διαχείρισης αποβλήτων τόσο της ουσίας ή του μείγματος όσο και κάθε μολυσμένης συσκευασίας (π.χ. αποτέφρωση, ανακύκλωση, υγειονομική ταφή)·
                              
                           
                                 β)
                              
                              
                                 να προσδιορίζει τις φυσικές/χημικές ιδιότητες που δύνανται να επηρεάσουν τις επιλογές διαχείρισης αποβλήτων·
                              
                           
                                 γ)
                              
                              
                                 να αποθαρρύνει τη διάθεση των λυμάτων·
                              
                           
                                 δ)
                              
                              
                                 να προσδιορίζει, ανάλογα με την περίπτωση, τυχόν ειδικές προφυλάξεις για οποιαδήποτε συνιστώμενη επιλογή διαχείρισης αποβλήτων.
                              
                           Πρέπει να αναφέρονται τυχόν σχετικές ενωσιακές διατάξεις που αφορούν τα απόβλητα ή, αν δεν υπάρχουν τέτοιες διατάξεις, τυχόν σχετικές εθνικές ή περιφερειακές διατάξεις που ισχύουν.
                     14.   
                           ΤΜΗΜΑ 14: Πληροφορίες σχετικά με τη μεταφορά
                        
                     
                     Στο εν λόγω τμήμα του δελτίου δεδομένων ασφαλείας παρέχονται βασικές πληροφορίες ταξινόμησης για τη μεταφορά/αποστολή ουσιών ή μειγμάτων που αναφέρονται στο τμήμα 1 οδικώς, σιδηροδρομικώς ή μέσω θαλάσσης, εσωτερικών πλωτών οδών ή αέρος. Όταν δεν υπάρχουν διαθέσιμες ή σχετικές πληροφορίες, αυτό πρέπει να αναφέρεται.
                     Εφόσον συντρέχει περίπτωση, το παρόν τμήμα παρέχει πληροφορίες σχετικά με την ταξινόμηση μεταφοράς για καθεμία από τις ακόλουθες διεθνείς συμφωνίες που ενσωματώνουν τους πρότυπους κανονισμούς του ΟΗΕ για συγκεκριμένους τρόπους μεταφοράς: τη συμφωνία για τις διεθνείς οδικές μεταφορές επικίνδυνων εμπορευμάτων (ADR), τους κανονισμούς για τη διεθνή σιδηροδρομική μεταφορά επικίνδυνων εμπορευμάτων (RID) και την ευρωπαϊκή συμφωνία για τη διεθνή μεταφορά επικίνδυνων εμπορευμάτων μέσω εσωτερικών πλωτών οδών (ADN), που εφαρμόστηκαν με την οδηγία 2008/68/ΕΚ του Ευρωπαϊκού Κοινοβουλίου και του Συμβουλίου (9), καθώς και τον διεθνή ναυτιλιακό κώδικα επικίνδυνων εμπορευμάτων (IMDG) (10) για τη μεταφορά συσκευασμένων αγαθών και τους σχετικούς κώδικες του IMO για τη μεταφορά χύδην φορτίου διά θαλάσσης (11) και τις τεχνικές οδηγίες για την ασφαλή εναέρια μεταφορά επικίνδυνων εμπορευμάτων (ΔΟΠΑ ΤΟ) (12).
                     14.1.   Αριθμός ΟΗΕ ή αριθμός ταυτότητας
                     
                     Δίνεται ο αριθμός ΟΗΕ ή ο αριθμός ταυτότητας (δηλαδή ο τετραψήφιος αναγνωριστικός αριθμός της ουσίας, του μείγματος ή του αντικειμένου, πριν από τον οποίο τίθενται τα γράμματα “UN” ή «ID») από τους πρότυπους κανονισμούς του ΟΗΕ, τον IMDG, την ADR, τους RID, την ADN ή τις ICAO TI.
                     14.2.   Οικεία ονομασία αποστολής ΟΗΕ
                     
                     Πρέπει να αναφέρεται η οικεία ονομασία αποστολής, όπως προβλέπεται στη στήλη 2, «Ονομασία και περιγραφή», στον πίνακα Α του κεφαλαίου 3.2 στον κατάλογο επικίνδυνων εμπορευμάτων των πρότυπων κανονισμών του ΟΗΕ, στην ADR και στους RID και στους πίνακες Α και Γ του κεφαλαίου 3.2 της ADN, συμπληρωμένη, κατά περίπτωση, από την απαιτούμενη τεχνική ονομασία σε παρένθεση, εκτός αν χρησιμοποιήθηκε ως αναγνωριστικό προϊόντος στο υποτμήμα 1.1. Εάν ο αριθμός ΟΗΕ και η οικεία ονομασία αποστολής παραμένουν αμετάβλητοι σε διαφορετικούς τρόπους μεταφοράς, δεν είναι απαραίτητο να επαναλαμβάνονται τα δεδομένα αυτά. Όσον αφορά τις θαλάσσιες μεταφορές, πέραν από την οικεία ονομασία αποστολής ΟΗΕ, πρέπει να αναφέρεται η τεχνική ονομασία των προς μεταφορά εμπορευμάτων που καλύπτονται από τον κώδικα IMDG, ανάλογα με την περίπτωση.
                     14.3.   Τάξη/-εις κινδύνου κατά τη μεταφορά
                     
                     Αναφέρεται η τάξη κινδύνου κατά τη μεταφορά (και οι δευτερεύοντες κίνδυνοι) που έχει εκχωρηθεί στις ουσίες ή τα μείγματα με βάση την κύρια επικινδυνότητά τους σύμφωνα με τους πρότυπους κανονισμούς του ΟΗΕ. Όσον αφορά τις εσωτερικές μεταφορές, αναφέρεται η τάξη κινδύνου κατά τη μεταφορά (και οι δευτερεύοντες κίνδυνοι) που έχει εκχωρηθεί στις ουσίες ή τα μείγματα με βάση την κύρια επικινδυνότητά τους σύμφωνα με την ADR, τους RID και την ADN.
                     14.4.   Ομάδα συσκευασίας
                     
                     Παρέχεται ο αριθμός ομάδας συσκευασίας από τους πρότυπους κανονισμούς του ΟΗΕ, εφόσον συντρέχει περίπτωση, όπως απαιτείται από τους πρότυπους κανονισμούς του ΟΗΕ, την ADR, τους RID και την ADN. Ο αριθμός ομάδας συσκευασίας εκχωρείται σε ορισμένες ουσίες ανάλογα με τον βαθμό του κινδύνου τους.
                     14.5.   Περιβαλλοντική επικινδυνότητα
                     
                     Πρέπει να αναφέρεται αν η ουσία ή το μείγμα είναι επικίνδυνα για το περιβάλλον σύμφωνα με τα κριτήρια των πρότυπων κανονισμών του ΟΗΕ (όπως προκύπτει από την ADR, τους RID και την ADN) και/ή αν είναι θαλάσσιος ρυπαντής σύμφωνα με τον κώδικα IMDG και τις διαδικασίες αντιμετώπισης έκτακτων αναγκών για πλοία που μεταφέρουν επικίνδυνα εμπορεύματα. Αν επιτρέπεται ή προβλέπεται η μεταφορά της ουσίας ή του μείγματος μέσω εσωτερικών πλωτών οδών σε δεξαμενόπλοια, πρέπει να αναφέρεται αν η ουσία ή το μείγμα είναι επικίνδυνα για το περιβάλλον σε δεξαμενόπλοια μόνο σύμφωνα με τη συμφωνία ADN.
                     14.6.   Ειδικές προφυλάξεις για τον χρήστη
                     
                     Πρέπει να παρέχονται πληροφορίες για τυχόν ειδικές προφυλάξεις με τις οποίες πρέπει να συμμορφώνεται ή τις οποίες πρέπει να γνωρίζει ένας χρήστης σε σχέση με τη μεταφορά ή τη μεταβίβαση είτε εντός είτε εκτός των εγκαταστάσεών του για όλους τους σχετικούς τρόπους μεταφοράς.
                     14.7.   Θαλάσσιες μεταφορές χύδην σύμφωνα με τις πράξεις του ΙΜΟ
                     
                     Το παρόν υποτμήμα εφαρμόζεται μόνον όταν τα φορτία προορίζονται για μεταφορά χύδην σύμφωνα με τις πράξεις του ΙΜΟ: κεφάλαιο VI ή κεφάλαιο VII της SOLAS (13), παράρτημα II ή παράρτημα V της MARPOL, ο κώδικας IBC (14), ο κώδικας IMSBC (15), και ο κώδικας IGC (16) ή προηγούμενες εκδόσεις του, δηλαδή ο κώδικας EGC (17) ή ο κώδικας GC (18).
                     Όσον αφορά τα φορτία υγρών χύδην, δίνεται η ονομασία προϊόντος (αν διαφέρει από αυτήν που αναφέρεται στο υποτμήμα 1.1) όπως απαιτείται από το έγγραφο αποστολής και σύμφωνα με την ονομασία που χρησιμοποιείται στους καταλόγους των ονομασιών προϊόντων που δίνονται στα κεφάλαια 17 ή 18 του κώδικα IBC ή της τελευταίας έκδοσης της επιτροπής προστασίας του θαλάσσιου περιβάλλοντος του ΔΝΟ (MEPC).2/Circular (19). Πρέπει να αναφέρονται ο απαιτούμενος τύπος πλοίου και η κατηγορία ρύπανσης, καθώς και η τάξη κινδύνου του ΙΜΟ, σύμφωνα με το παράρτημα I (3) B α) της οδηγίας 2002/59/ΕΚ του Ευρωπαϊκού Κοινοβουλίου και του Συμβουλίου (20).
                     Όσον αφορά τα στερεά φορτία χύδην, πρέπει να αναφέρεται η ονομασία αποστολής χύδην φορτίου. Πρέπει να αναφέρεται κατά πόσον το φορτίο θεωρείται επιβλαβές για το θαλάσσιο περιβάλλον (HME) σύμφωνα με το παράρτημα V της σύμβασης MARPOL, κατά πόσον αποτελεί υλικό επικίνδυνο μόνο χύδην (MHB) (21) σύμφωνα με τον κώδικα IMSBC, και ως ποια ομάδα φορτίου θα πρέπει να θεωρείται σύμφωνα με τον κώδικα IMSBC.
                     Όσον αφορά τα φορτία υγροποιημένου αερίου χύδην, πρέπει να παρέχονται η ονομασία του προϊόντος και ο τύπος του πλοίου που απαιτείται σύμφωνα με τον κώδικα IGC ή τις προηγούμενες εκδόσεις του, δηλαδή τον κώδικα EGC ή GC.
                     15.   
                           ΤΜΗΜΑ 15: Στοιχεία νομοθετικού χαρακτήρα
                        
                     
                     Στο εν λόγω υποτμήμα του δελτίου δεδομένων ασφαλείας περιγράφονται τα υπόλοιπα νομοθετικού χαρακτήρα στοιχεία σχετικά με την ουσία ή το μείγμα τα οποία δεν αναφέρονται ήδη στο δελτίο δεδομένων ασφαλείας [όπως αν η ουσία ή το μείγμα υπόκεινται στον κανονισμό (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις ουσίες που καταστρέφουν τη στιβάδα του όζοντος (22), τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (23) ή τον κανονισμό (ΕΚ) αριθ. 649/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τις εξαγωγές και εισαγωγές επικίνδυνων χημικών προϊόντων (24)].
                     15.1.   Κανονισμοί/νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα
                     
                     Πρέπει να παρέχονται πληροφορίες για τις σχετικές ενωσιακές διατάξεις για την ασφάλεια, την υγεία και το περιβάλλον [π.χ. κατηγορία ουσιών Seveso που αναφέρονται στο παράρτημα I της οδηγίας 96/82/ΕΚ του Συμβουλίου (25)] ή για το εθνικό κανονιστικό καθεστώς της ουσίας ή του μείγματος (συμπεριλαμβανομένων των ουσιών που περιέχονται στο μείγμα), καθώς και συστάσεις σχετικά με τις ενέργειες που πρέπει να αναλάβει ο αποδέκτης συνεπεία αυτών των διατάξεων. Εφόσον συντρέχει περίπτωση, αναφέρονται οι εθνικές νομοθεσίες των σχετικών κρατών μελών που υλοποιούν τις διατάξεις αυτές και τυχόν άλλα εθνικά μέτρα που δύνανται να σχετίζονται.
                     Αν η ουσία ή το μείγμα που καλύπτονται από αυτό το δελτίο δεδομένων ασφαλείας υπόκεινται σε ειδικές διατάξεις που αφορούν την προστασία της ανθρώπινης υγείας ή του περιβάλλοντος σε ενωσιακό επίπεδο (όπως άδειες δυνάμει του τίτλου VII ή περιορισμοί δυνάμει του τίτλου VIII), οι διατάξεις αυτές αναφέρονται. Όταν βάσει αδείας που χορηγείται δυνάμει του τίτλου VII επιβάλλονται όροι ή ρυθμίσεις παρακολούθησης σε μεταγενέστερο χρήστη της ουσίας ή του μείγματος, αυτό δηλώνεται.
                     15.2.   Αξιολόγηση χημικής ασφάλειας
                     
                     Αυτό το τμήμα του δελτίου δεδομένων ασφαλείας αναφέρει αν ο προμηθευτής έχει διεξαγάγει αξιολόγηση χημικής ασφάλειας για την ουσία ή το μείγμα.
                     16.   
                           ΤΜΗΜΑ 16: Λοιπές πληροφορίες
                        
                     
                     Αυτό το τμήμα του δελτίου δεδομένων ασφαλείας περιέχει άλλες πληροφορίες που δεν περιλαμβάνονται στα τμήματα 1 έως 15, καθώς και πληροφορίες για την αναθεώρηση του δελτίου δεδομένων ασφαλείας, όπως:
                     
                                 α)
                              
                              
                                 σε περίπτωση αναθεωρημένου δελτίου δεδομένων ασφαλείας, γίνεται σαφής υπόδειξη του σημείου των αλλαγών σε σχέση με την προηγούμενη έκδοση του δελτίου δεδομένων ασφαλείας, εκτός αν η υπόδειξη αυτή δίνεται σε άλλο σημείο του δελτίου, με επεξήγηση των αλλαγών, εφόσον συντρέχει περίπτωση. Ο προμηθευτής μιας ουσίας ή ενός μείγματος πρέπει να είναι σε θέση να εξηγήσει τις αλλαγές, αν αυτό του ζητηθεί·
                              
                           
                                 β)
                              
                              
                                 κλείδα ή λεζάντα που να επεξηγεί τις συντομογραφίες και τα ακρώνυμα του δελτίου δεδομένων ασφαλείας·
                              
                           
                                 γ)
                              
                              
                                 βασικές βιβλιογραφικές παραπομπές και πηγές δεδομένων·
                              
                           
                                 δ)
                              
                              
                                 στην περίπτωση των μειγμάτων, ένδειξη σχετικά με το ποια από τις μεθόδους αξιολόγησης των πληροφοριών που αναφέρονται στο άρθρο 9 του κανονισμού (ΕΚ) αριθ. 1272/2008 χρησιμοποιήθηκε για την ταξινόμηση·
                              
                           
                                 ε)
                              
                              
                                 κατάλογος των σχετικών δηλώσεων κινδύνου και/ή δηλώσεων προφυλάξεων. Αναγράφονται αναλυτικά οι δηλώσεις που δεν έχουν αναγραφεί πλήρως στα τμήματα 2 έως 15·
                              
                           
                                 στ)
                              
                              
                                 συστάσεις σχετικά με οποιαδήποτε κατάλληλη για τους εργαζομένους κατάρτιση, προκειμένου να εξασφαλιστεί η προστασία της υγείας του ανθρώπου και του περιβάλλοντος.
                              
                           ΜΕΡΟΣ B
                     Το δελτίο δεδομένων ασφαλείας περιλαμβάνει τις ακόλουθες 16 επικεφαλίδες σύμφωνα με το άρθρο 31 παράγραφος 6, ενώ αναφέρονται επίσης οι δευτερεύουσες επικεφαλίδες, εκτός από το τμήμα 3, όπου χρειάζεται να περιληφθεί μόνο το υποτμήμα 3.1 ή το υποτμήμα 3.2, κατά περίπτωση:
                     ΤΜΗΜΑ 1: Προσδιορισμός ουσίας/μείγματος και εταιρείας/επιχείρησης
                     
                              
                                 1.1.
                              
                              
                                 Αναγνωριστικός κωδικός προϊόντος
                              
                           
                              
                                 1.2.
                              
                              
                                 Συναφείς προσδιοριζόμενες χρήσεις της ουσίας ή του μείγματος και αντενδεικνυόμενες χρήσεις
                              
                           
                              
                                 1.3.
                              
                              
                                 Στοιχεία του προμηθευτή του δελτίου δεδομένων ασφαλείας
                              
                           
                              
                                 1.4.
                              
                              
                                 Αριθμός τηλεφώνου επείγουσας ανάγκης
                              
                           ΤΜΗΜΑ 2: Προσδιορισμός επικινδυνότητας
                     
                              
                                 2.1.
                              
                              
                                 Ταξινόμηση της ουσίας ή του μείγματος
                              
                           
                              
                                 2.2.
                              
                              
                                 Στοιχεία ετικέτας
                              
                           
                              
                                 2.3.
                              
                              
                                 Άλλοι κίνδυνοι
                              
                           ΤΜΗΜΑ 3: Σύνθεση/πληροφορίες για τα συστατικά
                     
                              
                                 3.1.
                              
                              
                                 Ουσίες
                              
                           
                              
                                 3.2.
                              
                              
                                 Μείγματα
                              
                           ΤΜΗΜΑ 4: Μέτρα πρώτων βοηθειών
                     
                              
                                 4.1.
                              
                              
                                 Περιγραφή μέτρων πρώτων βοηθειών
                              
                           
                              
                                 4.2.
                              
                              
                                 Σημαντικότερα συμπτώματα και επιδράσεις, άμεσες ή μεταγενέστερες
                              
                           
                              
                                 4.3.
                              
                              
                                 Ένδειξη οποιασδήποτε απαιτούμενης άμεσης ιατρικής φροντίδας και ειδικής θεραπείας
                              
                           ΤΜΗΜΑ 5: Μέτρα για την καταπολέμηση της πυρκαγιάς
                     
                              
                                 5.1.
                              
                              
                                 Πυροσβεστικά μέσα
                              
                           
                              
                                 5.2.
                              
                              
                                 Ειδικοί κίνδυνοι που προκύπτουν από την ουσία ή το μείγμα
                              
                           
                              
                                 5.3.
                              
                              
                                 Συστάσεις για τους πυροσβέστες
                              
                           ΤΜΗΜΑ 6: Μέτρα σε περίπτωση ακούσιας έκλυσης
                     
                              
                                 6.1.
                              
                              
                                 Προσωπικές προφυλάξεις, προστατευτικός εξοπλισμός και διαδικασίες έκτακτης ανάγκης
                              
                           
                              
                                 6.2.
                              
                              
                                 Περιβαλλοντικές προφυλάξεις
                              
                           
                              
                                 6.3.
                              
                              
                                 Μέθοδοι και υλικά για περιορισμό και καθαρισμό
                              
                           
                              
                                 6.4.
                              
                              
                                 Παραπομπή σε άλλα τμήματα
                              
                           ΤΜΗΜΑ 7: Χειρισμός και αποθήκευση
                     
                              
                                 7.1.
                              
                              
                                 Προφυλάξεις για ασφαλή χειρισμό
                              
                           
                              
                                 7.2.
                              
                              
                                 Συνθήκες ασφαλούς φύλαξης, συμπεριλαμβανομένων τυχόν ασυμβατοτήτων
                              
                           
                              
                                 7.3.
                              
                              
                                 Ειδική τελική χρήση ή χρήσεις
                              
                           ΤΜΗΜΑ 8: Έλεγχος της έκθεσης/ατομική προστασία
                     
                              
                                 8.1.
                              
                              
                                 Παράμετροι ελέγχου
                              
                           
                              
                                 8.2.
                              
                              
                                 Έλεγχοι έκθεσης
                              
                           ΤΜΗΜΑ 9: Φυσικές και χημικές ιδιότητες
                     
                              
                                 9.1.
                              
                              
                                 Στοιχεία για τις βασικές φυσικές και χημικές ιδιότητες
                              
                           
                              
                                 9.2.
                              
                              
                                 Λοιπές πληροφορίες
                              
                           ΤΜΗΜΑ 10: Σταθερότητα και αντιδραστικότητα
                     
                              
                                 10.1.
                              
                              
                                 Αντιδραστικότητα
                              
                           
                              
                                 10.2.
                              
                              
                                 Χημική σταθερότητα
                              
                           
                              
                                 10.3.
                              
                              
                                 Πιθανότητα επικίνδυνων αντιδράσεων
                              
                           
                              
                                 10.4.
                              
                              
                                 Συνθήκες προς αποφυγή
                              
                           
                              
                                 10.5.
                              
                              
                                 Μη συμβατά υλικά
                              
                           
                              
                                 10.6.
                              
                              
                                 Επικίνδυνα προϊόντα αποσύνθεσης
                              
                           ΤΜΗΜΑ 11: Τοξικολογικές πληροφορίες
                     
                              
                                 11.1.
                              
                              
                                 Πληροφορίες για τις τάξεις κινδύνου, όπως ορίζονται στον κανονισμό (ΕΚ) αριθ. 1272/2008
                              
                           
                              
                                 11.2.
                              
                              
                                 Πληροφορίες για άλλους τύπους επικινδυνότητας
                              
                           ΤΜΗΜΑ 12: Οικολογικές πληροφορίες
                     
                              
                                 12.1.
                              
                              
                                 Τοξικότητα
                              
                           
                              
                                 12.2.
                              
                              
                                 Ανθεκτικότητα και ικανότητα αποδόμησης
                              
                           
                              
                                 12.3.
                              
                              
                                 Δυνατότητα βιοσυσσώρευσης
                              
                           
                              
                                 12.4.
                              
                              
                                 Κινητικότητα στο έδαφος
                              
                           
                              
                                 12.5.
                              
                              
                                 Αποτελέσματα της αξιολόγησης ΑΒΤ και αΑαΒ
                              
                           
                              
                                 12.6.
                              
                              
                                 Ιδιότητες ενδοκρινικής διαταραχής
                              
                           
                              
                                 12.7.
                              
                              
                                 Άλλες αρνητικές επιπτώσεις
                              
                           ΤΜΗΜΑ 13: Στοιχεία σχετικά με τη διάθεση
                     
                              
                                 13.1.
                              
                              
                                 Μέθοδοι επεξεργασίας αποβλήτων
                              
                           ΤΜΗΜΑ 14: Πληροφορίες σχετικά με τη μεταφορά
                     
                              
                                 14.1.
                              
                              
                                 Αριθμός ΟΗΕ ή αριθμός ταυτότητας
                              
                           
                              
                                 14.2.
                              
                              
                                 Οικεία ονομασία αποστολής ΟΗΕ
                              
                           
                              
                                 14.3.
                              
                              
                                 Τάξη/-εις κινδύνου κατά τη μεταφορά
                              
                           
                              
                                 14.4.
                              
                              
                                 Ομάδα συσκευασίας
                              
                           
                              
                                 14.5.
                              
                              
                                 Περιβαλλοντικοί κίνδυνοι
                              
                           
                              
                                 14.6.
                              
                              
                                 Ειδικές προφυλάξεις για τον χρήστη
                              
                           
                              
                                 14.7.
                              
                              
                                 Θαλάσσιες μεταφορές χύδην σύμφωνα με τις πράξεις του ΙΜΟ
                              
                           ΤΜΗΜΑ 15: Στοιχεία νομοθετικού χαρακτήρα
                     
                              
                                 15.1.
                              
                              
                                 Κανονισμοί/νομοθεσία σχετικά με την ασφάλεια, την υγεία και το περιβάλλον για την ουσία ή το μείγμα
                              
                           
                              
                                 15.2.
                              
                              
                                 Αξιολόγηση χημικής ασφάλειας
                              
                           ΤΜΗΜΑ 16: Λοιπές πληροφορίες
                  
               »
            
               (1)  MARPOL — Ενοποιημένη έκδοση 2006, Λονδίνο, ΔΝΟ 2007, ISBN 978-92-801-4216-7.
            
               (2)  Οδηγία 80/181/ΕΟΚ του Συμβουλίου, της 20ής Δεκεμβρίου 1979, περί προσεγγίσεως των νομοθεσιών των Κρατών Μελών των αναφερομένων στις μονάδες μετρήσεως και καταργήσεως της οδηγίας 71/354/ΕΟΚ (ΕΕ L 39 της 15.2.1980, σ. 40).
            
               (3)  Κατ’ εξουσιοδότηση κανονισμός (ΕΕ) 2017/2100 της Επιτροπής, της 4ης Σεπτεμβρίου 2017, σχετικά με τον καθορισμό επιστημονικών κριτηρίων για τον προσδιορισμό των ιδιοτήτων ενδοκρινικού διαταράκτη σύμφωνα με τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 301 της 17.11.2017, σ. 1).
            
               (4)  Κανονισμός (ΕΕ) 2018/605 της Επιτροπής, της 19ης Απριλίου 2018, για την τροποποίηση του παραρτήματος II του κανονισμού (ΕΚ) αριθ. 1107/2009 με τον καθορισμό επιστημονικών κριτηρίων για τον προσδιορισμό των ιδιοτήτων ενδοκρινικής διαταραχής (ΕΕ L 101 της 20.4.2018, σ. 33).
            
               (5)  Απόφαση 2014/113/ΕΕ της Επιτροπής, της 3ης Μαρτίου 2014, σχετικά με τη συγκρότηση επιστημονικής επιτροπής για τα όρια επαγγελματικής έκθεσης σε χημικούς παράγοντες και την κατάργηση της απόφασης 95/320/ΕΚ (ΕΕ L 62 της 4.3.2014, σ. 18).
            
               (6)  Κανονισμός (ΕΕ) 2016/425 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τα μέσα ατομικής προστασίας και για την κατάργηση της οδηγίας 89/686/ΕΟΚ του Συμβουλίου (ΕΕ L 81 της 31.3.2016, σ. 51).
            
               (7)  Σημείωση: Ο όρος «όριο εκρηξιμότητας» είναι συνώνυμος με τον όρο «όριο ευφλεκτότητας», ο οποίος χρησιμοποιείται εκτός της Ένωσης.
            
               (8)  ΕΕ L 312 της 22.11.2008, σ. 3.
            
               (9)  Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (ΕΕ L 260 της 30.9.2008, σ. 13).
            
               (10)  Η συμμόρφωση με τον κώδικα IMDG Code είναι υποχρεωτική για τη μεταφορά συσκευασμένων επικίνδυνων εμπορευμάτων διά θαλάσσης, όπως προβλέπεται στο κεφάλαιο VII/κανονισμός 3 της σύμβασης SOLAS και στο παράρτημα III «Πρόληψη της ρύπανσης από επιβλαβείς ουσίες που μεταφέρονται συσκευασμένες διά θαλάσσης» της σύμβασης MARPOL.
            
               (11)  Ο IMO έχει καταρτίσει μια σειρά νομικών πράξεων σχετικά με τα επικίνδυνα και ρυπογόνα εμπορεύματα με τις οποίες γίνεται η διάκριση μεταξύ των τρόπων συσκευασίας των εμπορευμάτων (συσκευασμένα και χύδην) και ανά είδος φορτίου (στερεά, υγρά και υγροποιημένα αέρια). Οι κανόνες για τη μεταφορά επικίνδυνων φορτίων και τα πλοία που μεταφέρουν τα φορτία αυτά περιλαμβάνονται στη διεθνή σύμβαση για την ασφάλεια της ανθρώπινης ζωής στη θάλασσα (SOLAS, 1974), όπως τροποποιήθηκε, και στη διεθνή σύμβαση για τη θαλάσσια ρύπανση (MARPOL 73/78), όπως τροποποιήθηκε. Οι συμβάσεις αυτές συμπληρώνονται από τους ακόλουθους κώδικες: IMDG, IMSBC, IBC και IGC.
            
               (12)  IATA, έκδοση 2007-2008.
            
               (13)  SOLAS είναι η διεθνής σύμβαση για την ασφάλεια της ανθρώπινης ζωής στη θάλασσα, του 1974, όπως τροποποιήθηκε.
            
               (14)  «κώδικας IBC» είναι ο διεθνής κώδικας σχετικά με τη ναυπήγηση και τον εξοπλισμό των πλοίων που μεταφέρουν χύδην επικίνδυνες ουσίες, όπως τροποποιήθηκε.
            
               (15)  «κώδικας IMSBC» είναι ο διεθνής κώδικας για τη θαλάσσια μεταφορά φορτίων στερεών χύδην, όπως τροποποιήθηκε.
            
               (16)  «κώδικας IGC» είναι ο διεθνής κώδικας για τη ναυπήγηση και τον εξοπλισμό των πλοίων που μεταφέρουν χύδην υγροποιημένα αέρια, συμπεριλαμβανομένων των εφαρμοστέων τροποποιήσεών του σύμφωνα με τις οποίες έχει πιστοποιηθεί ένα πλοίο.
            
               (17)  «κώδικας EGC» είναι ο κώδικας για τα υπάρχοντα πλοία που μεταφέρουν χύδην υγροποιημένα αέρια, όπως τροποποιήθηκε.
            
               (18)  «κώδικας GC» είναι ο διεθνής κώδικας σχετικά με τη ναυπήγηση και τον εξοπλισμό των πλοίων που μεταφέρουν χύδην υγροποιημένα αέρια, όπως τροποποιήθηκε.
            
               (19)  MEPC.2/Circular, προσωρινή κατηγοριοποίηση των υγρών ουσιών, έκδοση 19, ισχύει από τις 17 Δεκεμβρίου 2013.
            
               (20)  Οδηγία 2002/59/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, για τη δημιουργία κοινοτικού συστήματος παρακολούθησης της κυκλοφορίας των πλοίων και ενημέρωσης και την κατάργηση της οδηγίας 93/75/ΕΟΚ του Συμβουλίου (ΕΕ L 208 της 5.8.2002, σ. 10).
            
               (21)  Ως υλικά που είναι επικίνδυνα μόνο χύδην (MHB) θεωρούνται τα υλικά που ενδέχεται να παρουσιάζουν χημική επικινδυνότητα όταν μεταφέρονται χύδην, άλλα από τα υλικά που ταξινομούνται ως επικίνδυνα εμπορεύματα στον κώδικα IMDG.
            
               (22)  ΕΕ L 286 της 31.10.2009, σ. 1.
            
               (23)  ΕΕ L 158 της 30.4.2004, σ. 7.
            
               (24)  ΕΕ L 201 της 27.7.2012, σ. 60.
            
               (25)  ΕΕ L 10 της 14.1.1997, σ. 13.